Matsumae Park (Matsumae-cho, Japan) - anmeldelser\nRestauranter i Matsumae-cho\nForslag til aktiviteter i Matsumae-cho\nBilleder af Matsumae-cho\nKort over Matsumae-cho\nAlle hoteller i Matsumae-cho Tilbud på hoteller i Matsumae-cho Populære kategorier for Matsumae-cho\nHoteller i nærheden af Matsumae Park\nHoteller i nærheden af Matsumae Castle\nHoteller i nærheden af Matsumaehan Yashiki\nHoteller i nærheden af Joka Dori\nHoteller i nærheden af Kouzenji Temple\nAlle restauranter i Matsumae-cho Restauranter i nærheden af Matsumae Park\nAlle aktiviteter i Matsumae-cho Aktiviteter i nærheden af Matsumae Park\nMatsumae-cho VIST FOR NYLIG Der blev ikke fundet nogen resultater OPRET PROFILnærSøg Om Matsumae-choHotellerRestauranterForslag til aktiviteterFlyrejserFlyselskaberDet bedste i 2017SupportcenterLog på Tilmeld dig Mine rejser Bookinger Gennemse\nMatsumae Park anmeldelser, Matsumae-cho\nAsien Japan Hokkaido Matsumae-gun Matsumae-cho Forslag til aktiviteter i Matsumae-cho Matsumae Park\n47 anmeldelser Nr. 2 af 15 aktiviteter i Matsumae-cho Legepladser, Parker, Naturskønne vandreområder, Sjov og leg, Natur og parker, Seværdigheder og vartegn, Mere Matsushiro, Matsumae-gun, Matsumae-cho 049-1511, Hokkaido+81 139-42-2275Website\nTak for din vurdering. Anmeldt 26 maj 2017 Jeynalsc, Selangor, Malaysia\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,5 47 anmeldelserFremragende52 %Rigtig god38 %Gennemsnitlig8 %Dårlig2 %Frygtelig0 %PLACERING Matsushiro, Matsumae-gun, Matsumae-cho 049-1511, Hokkaido\nKONTAKT Website +81 139-42-2275Forbedr denne registreringVille du anbefale dette sted eller denne aktivitet til en ven, der interesserer sig for kunst og arkitektur?Ja Nej Ved ikke Anbefaler du denne seværdighed til historieentusiaster?Ja Nej Ved ikke Ville du anbefale dette sted eller denne aktivitet til en ven, der søger fred og ro?Ja Nej Ved ikke Ville du anbefale dette sted eller denne aktivitet til en ven, der interesserer sig for natur og dyreliv?Ja Nej Ved ikke Ville du anbefale dette sted eller denne aktivitet til en ven, der er gourmet?Ja Nej Ved ikke Ville du anbefale dette sted eller denne aktivitet til en ven, der er shoppingentusiast?Ja Nej Ved ikke Er denne seværdighed et sted, der absolut skal ses?Ja Nej Ved ikke Er denne seværdighed en skjult perle eller uden for de typiske turistområder?Ja Nej Ved ikke Er denne seværdighed et godt sted til en picnic?Ja Nej Ved ikke Er denne seværdighed et godt sted at besøge i forbindelse med en bryllupsrejse?Ja Nej Ved ikke Tak for din hjælp! Del en anden oplevelse, inden du smutter. Lignende aktiviteter i Matsumae-cho\nSe alle Sjov og leg i Matsumae-cho\n20 anmeldelser Joka Dori\nSkriv en anmeldelseAnmeldelser (47)Medlemsvurdering Fremragende2Rigtig god1Gennemsnitlig0Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (3)Japansk (41)Engelsk (5)Flere sprog Sprog Dansk (3)Japansk (41)Engelsk (5)Koreansk (1)Se, hvad de rejsende siger: Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJeynalscSelangor, Malaysia11017Anmeldt 26 maj 2017 Besøgte SakurasHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejKH C132Anmeldt 14 maj 2017 Skønhed, som Moder natur udstilletMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJacqueline C3511Anmeldt 16 maj 2016 fra mobile enheder Wow! Prikken blomstrer træerne er simpelthen fantastisk.MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... I nærheden Restauranter i nærhedenTakao1 anmeldelser 13,6 km væk Restaurant Tappi27,55 km væk Tatsupi Rest House1 anmeldelser 27,61 km væk Kaikyo Ajidokoro Ajisai3 anmeldelser 28,02 km væk Seværdigheder i nærhedenMatsumae Castle105 anmeldelser 0,2 km væk Matsumaehan Yashiki28 anmeldelser 0,52 km væk Joka Dori20 anmeldelser 0,27 km væk Spørgsmål og svarFå hurtige svar fra personale og tidligere besøgende på Matsumae Park.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSend


Sportsby risikerer dagbøder på 15 mio. - sn.dk - Forsiden - Nordvestsjælland - Holbæk\nDer var sol og store forventninger, da daværende borgmester Søren Kjærsgaard tog første spadestik til sportsbyen i september 2016. (Arkiv)\nArtiklen: Sportsby risikerer dagbøder på 15 mio.\nSportsby risikerer dagbøder på 15 mio.\nHolbæk - 11. april 2019 kl. 16:10\nI sidste uge måtte Holbæk Kommune for tredje gang melde om forsinkelse af Holbæk Sportsby. Det har mange konsekvenser. En af dem er, at Fonden Holbæk Sportsby, som står for opførelsen af sportsbyen, nu risikerer dagbøder for op mod 15 millioner kroner.\nLæs også: Ansatte i sportsbyen kan ikke udføre jobbet\nDagbøderne kan gøre ondt, længe før Holbæk Kommune og Fonden Holbæk Sportsby får forhandlet den endelige afregning på plads.\nKontrakten giver nemlig kommunen mulighed for at kræve dagbøder fra første dag, byggeriet er forsinket. Og det er, hvad kommunen har gjort. Siden nytår har det givet Fonden Holbæk Sportsby en bet på cirka syv millioner kroner.\nMed den seneste forsinkelse kan dagbøderne løbe op i næsten 15 millioner kroner. Sådan vil det være, hvis byggeriet først står klar i starten af august.\nLykkes det at blive færdig inden sommerferien - for eksempel til sankthans - bliver regningen på cirka 11 millioner kroner.\nRent praktisk har kommunen uddelt dagbøderne ved at holde penge tilbage. I kontrakten om sportsbyen er det fastslået, at kommunen betaler byggeriet i rater, som forfalder efterhånden som større og større dele af byggeriet er gennemført.\nDet er i disse ratebetalinger, at kommunen siden nytår har fratrukket dagbøderne.\nOm Fonden Holbæk Sportsby rent faktisk ender med at skulle betale alle dagbøderne, kan ingen sige med sikkerhed i dag.\nDet afhænger af de forhandlinger, som løbende foregår mellem kommunen og Fonden Holbæk Sportsby - forhandlinger, som kan ende med en mindelig løsning eller i afgørelser ved voldgift.\nUd over forsinkelser handler forhandlingerne blandt andet om en lang række forhold ved den praktiske indretning af sportsbyen, hvor de to parter læser kontrakten temmelig forskelligt.\nMen da kommunen altså trækker dagbøderne fra de løbende betalinger til sportsbyen, står Fonden Holbæk Sportsby med en udfordring: Der kommer ikke de penge i kassen, som der er regnet med. Og sådan vil det være i to-fire måneder endnu. Hver måned mangler der to millioner kroner.\n4. Færge måtte igen efterlade passagerer på kajen: Ekstra afgange fra næste uge\n6. Kom ind fra gaden og bliv coronatestet\n7. Ny interiør-forretning i centrum


Energicentral skal sikre mindre CO2-aftryk i Nordhavn | Dagens Byggeri\nEnergicentral skal sikre mindre CO2-aftryk i Nordhavn\nEnergi | Af kej | 20. jun. 2022 KL. 16:04\nNår energicentralen står færdigt, vil den forsyne de mange boliger og kontorer, der skyder op i Nordhavn med fjernvarme og fjernkøl. Derudover vil centralen også forsyne dele af Østerbro.\nNetop nu er LM Byg ved at opføre det råhus, der udgør skelettet til Hofors nye energicentral, som med havvand, vindmøllestrøm og kollektiv varmepumpe skal forsyne beboere og kontorer med fjernvarme og -køl.\nSidste år påbegyndte byggeriet af en ny energicentral på Sundkrogsgade i Nordhavn.\nI fremtiden skal centralen sikre, at de tusindvis af nye boliger og erhvervsdomiciler hverken har det for varmt eller for koldt. Når den står færdigt, vil den strække sig 14,5 meter op i luften og brede sig over 1.152 m2 i grundplan.\nBygningen opføres primært med beton-sandwichelementer og bærende søjler i stueetagen og en stålkonstruktion med lette sandwichelementer på 1. sal. Energicentralen ligger for enden af det grønne område, Kranparken, og derfor monteres facadeklinker og skærmtegl i varme, brunlige nuancer. Nederst på facaden sættes der trælammeller op, som pyntes med et væld af planter. På den måde falder bygningen naturligt ind i de grønne omgivelser.\nEnergicentralen vil rumme hele tre slags forsyning: I kælderen etableres en spildevandspumpe, i stuetagen fjernvarme og på 1. sal fjernkøl. Varme- og kølesystemet vil indgå i en synergi, hvor overskydende varme og kulde cirkuleres rundt. Derudover vil energi fra vindmøller og solceller samt havvand sikre en mere klimavenlig forsyning.\nEt vigtigt skridt i bæredygtig vision\nNordhavn har som det eneste nye byudviklingsområde fået platin, som er den højeste certificering i bæredygtighed inden for certificeringssystemet DGNB. Det er sket takket være et fokus på guldcertificerede byggerier, vedvarende energi, nye energiformer og optimal ressourceudnyttelse.\nEnergicentralen i Nordhavn er vigtig for at nå den ambition og rummer spildevandspumpe, fjernvarme og fjernkøl i én og samme bygning.\n- Ikke alene er samlingen af energikilderne i én central en smart måde at udnytte hovedstadens dyrebare m2 i en voksende bydel, samlingen gør det også muligt at skabe synergi mellem de forskellige forsyningskilder, så alle ressourcer bruges optimalt, siger Jakob Thanning, Chef for Fjernkøling i Hofor, og fastslår:\n- Energicentralen er et vigtigt skridt i Hofors vision om at skabe bæredygtige byer og levere energi med mindre CO2-aftryk til københavnerne.\nGod synergi og rammer grønne ambitioner\nCentralens varmepumpe er Hofors hidtil største. Den skal forsyne kølepumpen med køleoverskud fra produktionen. Ligeledes vil kølepumpen forsyne varmepumpen med varmeoverskud fra sin egen produktion. Varmepumpen vil desuden producere fjernvarme med strøm fra vindmøller og solceller samt det havvand, der flanker Nordhavn. Havvandet skal også hjælpe fjernkølepumpen, som også benytter højeffektive luftkøleaggregater. Sidst, men ikke mindst skal centralen også huse en spildevandspumpe.\n- Nordhavn er midt i en stor transformation, og både som selvstændig entreprenør og som en del af Pihl Koncernen er LM Byg med til at levere råhuse i mange af de nye bygninger, der skyder op i industrihavnen i disse år såsom Nordø, Marmormolen og BIG's nye hovedkvarter. At opføre Nordhavns nye og mere bæredygtige energicentral giver en god synergi og rammer vores ambitioner om at bidrage positivt til den grønne omstilling i byggeriet, siger Per Semmling.\nNår Energicentralen står klar ved udgangen af 2022, skal varme og køleanlæg installeres. Indtil da leverer Hofor fjernkøling til området fra et midlertidigt anlæg.


Klage over kikkert-galdevejsoperation\nOverlæge har overtrådt lægelovens § 6, fordi han ikke har været tilstrækkelig omhyggelig og samvittighedsfuld ved sin behandling af den 28. november 2000 på kirurgisk afdeling, .Overlæge har overtrådt lægelovens § 13, stk. 2, fordi han ikke i tilstrækkeligt omfang har journalført operationen af den 28. november 2000 på kirurgisk afdeling, .\nOverlæge <****> har overtrådt lægelovens § 6, fordi han ikke har været tilstrækkelig omhyggelig og samvittighedsfuld ved sin behandling af <****> den 28. november 2000 på kirurgisk afdeling, <****>.\nOverlæge <****> har overtrådt lægelovens § 13, stk. 2, fordi han ikke i tilstrækkeligt omfang har journalført operationen af <****> den 28. november 2000 på kirurgisk afdeling, <****>.\nDen 18. august 2000 blev undersøgt på kirurgisk afdeling, , på grund af tiltagende galdestensproblemer med stigende anfaldshyppighed. stillede diagnoserne galdesten samt kronisk betændelse i galdeblæren, tilbød derfor operation og informerede om, at kikkertoperation undervejs kunne blive ændret til en åben operation.\nDen 28. november 2000 fik af overlæge foretaget en kikkertoperation med fjernelse af galdeblæren. Det fremgår ikke af operationsbeskrivelsen, at der skulle have været specielle tekniske problemer i forbindelse med operationen udover, at galdeblæren var stor og let spændt. I henhold til operationsbeskrivelsen blev der foretaget en frilægning af galdeblærens udførselsgang til den dybe galdegang, som herefter blev delt, efter at der var påsat clips. Ligeledes blev det tilhørende blodkar til galdeblæren frilagt og delt, efter at der var påsat clips. Der er i operationsbeskrivelsen ingen oplysninger om, at der under operationen var pågående blødning eller vanskeligheder i øvrigt.\nDen 29. november 2000 var smertepåvirket og fik smertestillende medicin, hvilket fortsatte de næste dage.\nDen 1. december 2000 havde stadig smerter og hostede, og der var en del sivning af blodigt og galdelignende materie fra operationsåret. Efter en konference blev det besluttet at foretage ultralydsundersøgelse, som viste, at der ikke var fri væske i bughulen. Forholdene ved galdeblærelejet så tilforladelige ud, og der blev ikke fundet grundlag for at lægge dræn. Der blev påbegyndt antibiotisk behandling.\nI de følgende dage var der fortsat sivning fra operationssåret, og den 4. december 2000 blev det besluttet at foretage en undersøgelse af galdegangene (ERCP).\nDen 5. december 2000 blev der foretaget undersøgelse af galdegangene på kirurgisk afdeling, sygehus, som viste en læsion af den dybe galdegang. blev derefter overført til , hvor hun blev opereret den 7. december 2000.\nDer er klaget over, at operationen den 28. november 2000 ikke blev foretaget korrekt, idet der opstod komplikationer i forbindelse hermed.\nNævnet har lagt vægt på, at det af journalen fremgår, at der ved operationen den 7. december 2000 blev fundet, at ikke blot galdeblærens udførselsgang til den dybe galdegang var lukket med clips, men derudover var der yderligere sat seks clips på højre side af den dybe galdegang, som var læderet i næsten hele sin udstrækning op til sammenløbet af galdegangen fra højre og venstre leverlap. Derudover blev det fundet, at to clips var påsat på en mindre galdegang fra et område fra højre leverlap.\nNævnet kan oplyse, at clipsning af en galdegang fra en mindre del af højre leverlap kan skyldes en anatomisk variation, som kan optræde i sjældne tilfælde.\nDet er nævnets vurdering, at når der i sådanne tilfælde foretages operation med fjernelse af galdeblæren, må en læsion af en sådan mindre galdegang anses for at være et hændeligt uheld. Det er imidlertid nævnets vurdering, at seks clips på den dybe galdegang udover clips på galdeblærens udførselsgang i den dybe galdegang derimod ikke kan anses for hændeligt, men må betegnes som værende udtryk for mangelfuld frilægning af de anatomiske strukturer, som er nødvendig for at undgå læsioner af den dybe galdegang.\nNævnet kan hertil oplyse, at læsioner af den dybe galdegang er en kendt men sjælden komplikation ved fjernelse af galdeblæren. En komplikation der i store materialer optræder i ca. tre promille af tilfældene når der foretages åben operation og i ca. fem promille når der foretages kikkertoperation. Risikoen er forøget, når der foreligger en akut betændelsestilstand svarende til galdeblæren, eller når der foreligger følger efter betændelse i galdeblæren. Når de anatomiske strukturer ikke sikkert kan identificeres ved kikkertoperation, er der lægefaglig indikation for at ændre operationen til åben operation.\nNævnet finder derfor, at overlæge ikke har levet op til almindelig anerkendt faglig standard, og nævnet finder således grundlag for at kritisere hans operation den 28. november 2000.\nNævnet finder videre, at det forhold, at der i alt blev efterladt ni clips, klart er i modstrid med overlæge s operationsbeskrivelse, og nævnet finder på baggrund heraf grundlag for at kritisere overlæge s journalføring.


Rishøj rykker ud på Køge stadion - Lokalbold.dk – Øst & Midt\nRishøj rykker ud på Køge stadion\nEfter ni kampe i streg uden nederlag presser Rishøj Boldklub for alvor på til at slutte i top 4 i 2. Division Øst.\nPå lørdag den 18. maj kl. 15.00 møder Rishøj på hjemmebane Boldklubben Frem, der kommer med en frisk 2-0 sejr over topholdet Hvidovre IF i bagagen.\nKampen mod Frem afvikles på Køge Stadion.\n“Èn af grundende til at vi spiller kampen på Køge Stadion er, at Frem jo er kendt for at have mange tilskuere med til deres udekampe, hvilket naturligvis er rigtigt festligt. Men vores forhold på Rishøj Stadion gør, at vi ikke vil være i stand til at styre den store gruppe af Frem-fans, hvorfor vi i samråd med Politiet har taget konsekvensen og flyttet kampen til Køge Stadion, hvor der noget mere kontrollerede forhold”, siger formanden for Rishøj Boldklub, Martin Grebak til Lørdags-Avisen.\nArtikel "tagged" som: Frem, Køge Stadion, Rishøj,\nForfatter , 15.05.2013, 23:13


Sidste brik på plads til retsopgøret i Haag | Information\nGoran Hadzic er sigtet for at stå bag massakren i Vukovar i 1991.\nOnsdag kom meddelelsen om, at Goran Hadzic, tidligere ministerpræsident i 'Republika Srpska Krajina', en serbisk udbryderrepublik i Kroatien 1991-1995, er blevet arresteret af serbisk politi og snart forventes udleveret til Det Internationale Krigsforbrydertribunal i Haag.\nHermed er den sidste af de 'fem store' krigsforbrydersigtede serbere fra balkankrigene 1991-95 blevet stillet til regnskab før ham Slobodan Milosevic, Vojislav Seselj, Radovan Karadzic og Ratko Mladic. Af disse har kun Seselj meldt sig selv.\nHadzic har været sigtet siden 2004, men har formået at holde sig skjult, indtil han blev fundet i et kloster tæt på grænsen til den del af Kroatien, hvor han tidligere havde magten. Hadzic skal have givet ordre til at massakrere over 200 krigsfanger og civile, som var tilbage på et hospital i byen Vukovar i 1991, da byen efter en ødelæggende belejring blev erobret af serbiske styrker den 18. november.\nDe serbiske ledere havde lovet at beskytte sårede, krigsfanger og civile, men det, der faktisk skete, var, at 263 mænd og drenge og en kvinde blev ført væk og kørt til et sted seks km syd for byen, hvor de efter mishandling og tortur blev skudt og smidt i en massegrav.\nDet skete den 20.21. november 1991. En række af dem, der udførte ordren, har allerede ved en serbisk domstol fået fra 10 til 20 års fængsel, mens Hadzic stadig var på fri fod.\nAndel i første aktion\nVukovar-massakren er kun den mest kendte forbrydelse, Goran Hadzic er sigtet for. Han skal have givet ordre til en række mindre massakrer i 1991-93 og til etnisk udrensning af den kroatiske og ungarske befolkning i de områder, som dengang hørte til det 'Serbiske Autonome Område Øst-Slavonien, Baranja og Vest-Srijem', herunder Vukovar. Her var Hadzic præsident, indtil de serbiske autonome områder i Kroatien kort før nytår 1992 blev sammensluttet til den kludetæppelignende Krajina-republik, som den senere krigsforbryderdømte Milan Martic blev præsident for, mens Hadzic overtog premierministerposten. Den nye statsdannelse gjorde samtidig krav på fuld uafhængighed.\nUd over massakren ved Vukovar er Hadzic endvidere kendt for sin andel i den første væbnede serbiske aktion, der fandt sted i marts 1991, mod den kroatiske regerings mandskab ved Plitvice-søerne, en nationalpark tæt på grænsen til Bosnien. Denne episode kostede godt nok kun to menneskeliv, en serbisk og en kroatisk politimand, men den accelererede den daværende jugoslaviske forbundsstats styrt mod afgrunden.\nI 1994 blev Hadzic udskiftet som premierminister i den serbiske udbryderrepublik. Denne blev imidlertid i 1995 rendt over ende af kroatisk militær, bortset fra Øst-Slavonien. Dette område, som forblev under lokal serbisk kontrol, beskyttet af FN, overlevede indtil januar 1998, hvor det blev overdraget til Kroatien.\nHerefter var Hadzic's politiske rolle udspillet, han forlod som næsten alle andre serbere Øst-Slavonien og bosatte sig derefter i Novi Sad i den nordlige Serbien. Først seks år senere, da han følte jorden brænde under sig efter den internationale anklage for krigsforbrydelser, gik han under jorden, muligvis allerede dengang i et af klostrene nær grænsen til sit gamle territorium Øst-Slavonien.\nBetydningen af arrestationen og den formentlig snarlige udlevering af Goran Hadzic til retsforfølgelse i Haag ligger i, at der herefter ikke er flere krav til Serbien om udlevering af personer, der er sigtet for krigsforbrydelser. Samt at den mand, som mere end nogen anden nulevende serber af kroaterne ses som ansvarlig for det første større massedrab under balkankrigene i 1990'erne, nu kommer for retten.\nVukovar allerede en legende, der er blevet genstand for flere film er så vigtigt et symbol for kroaterne, at arrestationen af Hadzic vil styrke den allerede igangværende tilnærmelse mellem de tidligere fjender i den eksjugoslaviske konflikt.\nDet er da heller ikke nogen tilfældighed, at Serbiens præsident, Boris Tadic, i 2010 besøgte monumentet for de dræbte fra Vukovar og sagde undskyld på Serbiens vegne. Nu er den sidste brik på plads i forsoningsprocessen.\nHermed er vejen også yderligere banet for Serbiens vej ind i EU. Den gensidige interesse heri er stor, som opfølgning på Kroatiens tiltrædelsesproces. Serbien indtager en økonomisk og strategisk nøgleposition på Balkan. De vigtigste samfærdselsårer til lands, til vands og i luften passerer Beograd. For EU er det vigtigt at genskabe det gamle fælles marked på det vestlige Balkan, som det hedengangne Jugoslavien under Tito repræsenterede.\nMan får af og til stillet spørgsmålet, hvordan serberne nu vil tage udleveringen af endnu en krigsforbrydersigtet serber. Og naturligvis kan der forventes protester. Men de synes at blive mindre hver gang. Og så står Hadzic trods alt i skyggen af de værste serbiske militsledere i de jugoslaviske krige: Zeljko Raznjatovic 'Arkan', som blev dræbt ved et attentat i Beograd i 2000, og juraprofessoren Vojislav Seselj, som stadig sidder på anklagebænken i Haag. De leverede bødlerne til krigsforbrydelserne i Øst-Slavonien.\n21. juli, 2011 - 07:20\n'For EU er det vigtigt at genskabe det gamle fælles marked på det vestlige Balkan, som det hedengangne Jugoslavien under Tito repræsenterede.'\nIronisk, hvis ikke tragisk; Sidst da de ønskede at dette 'fælles marked på det vestlige Balkan' blev opsplittet i nationalisme, blev EU og Natos ønsker skæbnesvangre for Balkan.\n21. juli, 2011 - 09:21\nDette vil altid ske,hvis fanen løftes så højt at fødderne ikke længere rør jorden!


Superligaen: Esbjerg rider videre på vesterhavsbølgen mod SønderjyskE | Unibet DK\nSuperligaen: Esbjerg rider videre på vesterhavsbølgen mod SønderjyskE\nEsbjerg 1.90 Uafgjort 3.45 SønderjyskE 4.05 (Kickoff søndag 14:00)\nEsbjergs Europa League-helte stiller op som store favoritter i søndagens tidlige kamp på hjemmebane mod SønderjyskEs evige outsidere. Ikke desto mindre har de lyseblå fra Haderslev vundet de seneste syv ligakampe mod EfB.\nFem af de seneste syv indbyrdes opgør er faldet ud til SønderjyskEs fordel med en margin på ét mål, men ikke desto mindre er der tale om en ganske usædvanlig statistik, der understreger Haderslev-klubbens status som en vaskeægte ond ånd for de blåhvide vestjyder.\n"SønderjyskEs spilsystem er et andet, end vi er vant til, og det har vi forsøgt at forberede os på. Vi skal have tilstrækkelig bevægelse i spillet, så vi kan lirke deres defensiv op, og så skal vi tage os i agt ved omstillinger og standardsituationer", siger EfB-cheftræner Niels Frederiksen til klubbens hjemmeside.\nEsbjerg vandt overbevisende 3-1 på udebane mod oprykkeren FC Vestsjælland i mandags og ligner i det hele taget et mandskab, der er på vej fremad. Med en sejr over SønderjyskE søndag kan EfB for en stund komme inden for en rækkevidde af blot fire point af førerholdet, FC Midtjylland.\nHjemmeholdet vandt senest 2-0 over kriseramte FC Nordsjælland og beviste dermed, at skader og karantæner ikke er noget, man bør bekymre sig det store om. Det bliver dog en helt anden og meget vanskeligere opgave søndag på udebane mod EfB, der er et af Superligaens bedst spillende hold.\nVi satser på hjemmesejren til EfB, der har lavet hele 11 mål i sæsonens fire hjemmekampe. SønderjyskE derimod har haft meget svært ved at score på udebane i denne sæson med beskedne fem mål i fire kampe på fremmed græs.\nEsbjerg er stadig uden Mohammed Fellah.\nGæsterne har Daniel Christensen i karantæne.\nSats på, at Esbjerg vinder til odds 1.90


Ældre Sagen: Det er ynkeligt | jv.dk\nHanne Meyer, yderst til venstre, er uforstående overfor kommunens regel om, at beboere på oplejehjem ikke må deltage i aktiviteter på daghjemmet. Foto: André Thorup\nEsbjerg Kommune sætter økonomi over mennesket, mener formanden for Ældre Sagen i Esbjerg, Hanne Meyer.\nEsbjerg Kommune: Både Esbjerg Kommunes Ældreråd og Ældre Sagen i Esbjerg er bekendt med problematikken omkring plejehjemsbeboeres manglende adgang til aktiviteter på daghjem.\n- Vi har rejst spørgsmålet overfor politikerne, for det er simpelthen for sølle. Det intetsigende svar, at "man kiggede på forskellige løsningsmuligheder". Esbjerg Kommune skal forestille at være i førertrøjen med hensyn til at være demensvenlig, og man fortæller vidt og bredt og med stolthed om, at man gør meget for at bekæmpe ensomhed. Det står jo i diametral modsætning til virkeligheden, som det er illustreret med Hanna her på Østerbycentret. Og det er ikke et problem, der er isoleret til Østerbycentret. Vi oplever det på plejehjem i hele kommunen, at der simpelthen mangler kvalificerede aktiviteter til beboerne, siger Hanne Meyer.\nÆldre Sagens lokalformand i Esbjerg har tidligere påpeget manglen på varme hænder i både hjemmeplejen og på plejehjem og raset over kommunens iver for at svinge sparekniven over ældreområdet.\nOg også i denne sag bliver der tænkt for meget i kroner og øre i stedet for på mennesket, mener hun.\n- Her har vi en frisk og rørig dame, der gerne vil fællesskabet, som er socialt omdrejningspunkt og ikke kræver ekstra opmærksomhed fra personalet. Hende hiver man ud af de faste og velkendte rammer og nægter hende det, som hun kender. Hvorfor Søren er det, at man ikke vil give hende lov til fortsat at være en del af det, og at hun i stedet skal sidde og kukkelure i sin lejlighed, hvor hun næsten kan se over på sine venner i fællesrummet, hvor hun ikke må være? Jeg synes ærligt talt, at det er ynkeligt, siger Hanne Meyer.


Lovpligtig redegørelse for god fondsledelse 2018, jf. årsregnskabslovens 77 a - PDF Free Download\nDownload "Lovpligtig redegørelse for god fondsledelse 2018, jf. årsregnskabslovens 77 a"\n1 Lovpligtig redegørelse for god fondsledelse 2018, jf. årsregnskabslovens 77 a Bemærk! Redegørelsen udgør en bestanddel af ledelsesberetningen i fondens årsrapport med følgende regnskabsperiode: 1. april 2017 til 31. marts Anbefalinger for god Fondsledelse Fonden Børnehjælpsdagen af 6. maj 1904 er omfattet af Anbefalingerne for god Fondsledelse, som er tilgængelige på Komitéen for god Fondsledelses hjemmeside Anbefaling Fonden følger Fonden forklarer 1. Åbenhed og kommunikation 1.1. Det anbefales, at bestyrelsen vedtager retningslinjer for ekstern kommunikation, herunder hvem, der kan, og skal udtale sig til offentligheden på den erhvervsdrivende fonds vegne, og om hvilke forhold. Retningslinjerne skal imødekomme behovet for åbenhed og interessenternes behov og mulighed for at opnå relevant opdateret information om fondens forhold. 2. Bestyrelsens opgaver og ansvar 2.1 Overordnede opgaver og ansvar Det anbefales, at bestyrelsen med henblik på at sikre den erhvervsdrivende fonds virke i overensstemmelse med fondens formål og interesser mindst en gang årligt tager stilling til fondens overordnede strategi og uddelingspolitik med udgangspunkt i vedtægten. Skema til Lovpligtig redegørelse for god fondsledelse, jf. årsregnskabslovens 77 a. 1\n2 2.2 Formanden og næstformanden for bestyrelsen Det anbefales, at bestyrelsesformanden organiserer, indkalder og leder bestyrelsesmøderne med henblik på at sikre et effektivt bestyrelsesarbejde og skabe de bedst mulige forudsætninger for bestyrelsesmedlemmernes arbejde enkeltvis og samlet Det anbefales, at hvis bestyrelsen ud over formandshvervet undtagelsesvis anmoder bestyrelsesformanden om at udføre særlige driftsopgaver for den erhvervsdrivende fond, bør der foreligge en bestyrelsesbeslutning, der sikrer, at bestyrelsen bevarer den uafhængige overordnede ledelse og kontrolfunktion. Der bør sikres en forsvarlig arbejdsdeling mellem formanden, næstformanden, den øvrige bestyrelse og en eventuel direktion. 2.3 Bestyrelsens sammensætning og organisering Det anbefales, at bestyrelsen løbende vurderer og fastlægger, hvilke kompetencer bestyrelsen skal råde over for bedst muligt at kunne udføre de opgaver, der påhviler bestyrelsen Det anbefales, at bestyrelsen med respekt af en eventuel udpegningsret i vedtægten sikrer en struktureret, grundig og gennemskuelig proces for udvælgelse og indstilling af kandidater til bestyrelsen Det anbefales, at bestyrelsesmedlemmer udpeges på baggrund af deres personlige egenskaber og kompetencer under hensyn til bestyrelsens samlede kompetencer, samt at der ved sammensætning og indstilling af nye bestyrelsesmedlemmer tages Skema til Lovpligtig redegørelse for god fondsledelse, jf. årsregnskabslovens 77 a. 2\n3 hensyn til behovet for fornyelse sammenholdt med behovet for kontinuitet og til behovet for mangfoldighed i relation til bl.a. erhvervs- og uddelingserfaring, alder og køn Det anbefales, at der årligt i ledelsesberetningen, og på den erhvervsdrivende fonds eventuelle hjemmeside, redegøres for sammensætningen af bestyrelsen, herunder for mangfoldighed, samt at der gives følgende oplysninger om hvert af bestyrelsens medlemmer: den pågældendes navn og stilling, den pågældendes alder og køn, dato for indtræden i bestyrelsen, hvorvidt genvalg af medlemmet har fundet sted, og udløb af den aktuelle valgperiode, medlemmets eventuelle særlige kompetencer, den pågældendes øvrige ledelseshverv, herunder poster i direktioner, bestyrelser og tilsynsråd, inklusive ledelsesudvalg, i danske og udenlandske fonde, virksomheder, institutioner samt krævende organisationsopgaver, hvilke medlemmer, der er udpeget af myndigheder/tilskudsyder m.v., og om medlemmet anses for uafhængigt Det anbefales, at flertallet af bestyrelsesmedlemmerne i den erhvervsdrivende fond ikke samtidig er medlemmer af bestyrelsen eller direktionen i fondens dattervirksomhed(-er), medmindre der er tale om et helejet egentligt holdingselskab. 2.4 Uafhængighed Det anbefales, at en passende del af bestyrelsens medlem- Skema til Lovpligtig redegørelse for god fondsledelse, jf. årsregnskabslovens 77 a. 3\n4 mer er uafhængige. Består bestyrelsen (eksklusiv medarbejdervalgte medlemmer) af op til fire medlemmer, bør mindst ét medlem være uafhængigt. Består bestyrelsen af mellem fem til otte medlemmer, bør mindst to medlemmer være uafhængige. Består bestyrelsen af ni til elleve medlemmer, bør mindst tre medlemmer være uafhængige og så fremdeles. Et bestyrelsesmedlem anses i denne sammenhæng ikke for uafhængig, hvis den pågældende: er, eller inden for de seneste tre år har været, medlem af direktionen eller ledende medarbejder i fonden eller en væsentlig dattervirksomhed eller associeret virksomhed til fonden, inden for de seneste fem år har modtaget større vederlag, herunder uddelinger eller andre ydelser, fra fonden/koncernen eller en dattervirksomhed eller associeret virksomhed til fonden i anden egenskab end som medlem af fondens bestyrelse eller direktion, inden for det seneste år har haft en væsentlig forretningsrelation (f.eks. personlig eller indirekte som partner eller ansat, aktionær, kunde, leverandør eller ledelsesmedlem i selskaber med tilsvarende forbindelse) med fonden/koncernen eller en dattervirksomhed eller associeret virksomhed til fonden, er, eller inden for de seneste tre år har været, ansat eller partner hos ekstern revisor, har været medlem af fondens bestyrelse eller direktion i mere end 12 år, Skema til Lovpligtig redegørelse for god fondsledelse, jf. årsregnskabslovens 77 a. 4\n5 er i nær familie med eller på anden måde står personer, som ikke betragtes som uafhængige, særligt nær, er stifter eller væsentlig gavegiver, hvis fonden har til formål at yde støtte til disses familie eller andre, som står disse særligt nær, eller er ledelsesmedlem i en organisation, en anden fond eller lignende, der modtager eller gentagne gange inden for de seneste fem år har modtaget væsentlige donationer fra fonden. 2.5 Udpegningsperiode Det anbefales, at bestyrelsens medlemmer som minimum udpeges for en periode på to år, og maksimalt for en periode på fire år Det anbefales, at der for medlemmerne af bestyrelsen fastsættes en aldersgrænse, som offentliggøres i ledelsesberetningen eller på fondens hjemmeside. 2.6 Evaluering af arbejdet i bestyrelsen og i direktionen Det anbefales, at bestyrelsen fastlægger en evalueringsprocedure, hvor bestyrelsen, formanden og de individuelle medlemmers bidrag og resultater årligt evalueres, og at resultatet drøftes i bestyrelsen Det anbefales, at bestyrelsen én gang årligt evaluerer en eventuel direktions og/eller administrators arbejde og resultater efter forud fastsatte klare kriterier. 3. Ledelsens vederlag Det anbefales, at medlemmer af bestyrelsen i erhvervsdri- () Bestyrelsen evaluerer årligt bestyrelsesmedlemmernes bidrag og resultater. Proceduren er ikke nedskrevet. Skema til Lovpligtig redegørelse for god fondsledelse, jf. årsregnskabslovens 77 a. 5\n6 vende fonde aflønnes med et fast vederlag, samt at medlemmer af en eventuel direktion aflønnes med et fast vederlag, eventuelt kombineret med bonus, der ikke bør være afhængig af regnskabsmæssige resultater. Vederlaget bør afspejle det arbejde og ansvar, der følger af hvervet Det anbefales, at der i årsregnskabet gives oplysning om det samlede vederlag, hvert medlem af bestyrelsen og en eventuel direktion modtager fra den erhvervsdrivende fond og fra andre virksomheder i koncernen. Endvidere bør der oplyses om eventuelle andre vederlag som bestyrelsesmedlemmer, bortset fra medarbejderrepræsentanter i bestyrelsen, modtager for varetagelsen af opgaver for fonden, dattervirksomheder af fonden eller tilknyttede virksomheder til fonden. Skema til Lovpligtig redegørelse for god fondsledelse, jf. årsregnskabslovens 77 a. 6


E-sport på professionelt plan | Aarhus Panorama\n· 17. maj 2017\nE-sport er gennem de seneste år vokset markant i Danmark. Foreningerne skyder op til højre og venstre, mens sporten er blevet en fast del af skoleskemaet på flere danske efterskoler og gymnasier. Men hvordan ser fremtiden ud for e-sport i Danmark og i Aarhus? Og hvordan er livet som professionel e-sportsudøver, hvor der er pengepræmier på spil – nogle gange i millionklassen? Vi var med, da et af de første, store e-sportsarrangementer i Aarhus blev afholdt i Ceres Arena.\nFingrene flyver over de kulørt oplyste taster på keyboardet, mens taktikkerne nøje bliver kalkuleret og formuleret gennem mikrofonen på hovedtelefonerne, og øjnene flakker rundt på skærmen.\nPå storskærmen over dem projiceres hver eneste af de dystendes bevægelser ud til hundredvis af tilskuere i arenaen, der alle er vidner til en intens kamp mellem liv eller død – det gode og det onde.\nEllevilde rejser de sig op i eufori og klapper. Bomben er sprunget. Terroristerne har vundet. Det hele finder heldigvis ikke sted i virkeligheden, men derimod i computerspillet Counter-Strike: Global Offensive. Et af de mest populære inden for FPS-genren med mere end 25 millioner solgte spil på verdensplan.\nVi befinder os i Ceres Arena, hvor hobevis af mennesker i alle aldre er mødt op for at være vidner til e-sport på et professionelt plan og for selv at prøve kræfter med den omdiskuterede sportsgren.\nGyldne dage for e-sport\nStolene er stillet op i massevis til de mange nysgerrige, der denne eftermiddag er mødt op. Og der går ikke lang tid, før de mange computerstole- og skærme er besat af børn og unge, der alle vil bevise sit værd i den virtuelle verden. Bag dem spilles der på storskærmen kampe mellem nogle af Danmarks største talenter inden for e-sport.\nTil alle kampene lyder stemmerne fra live-kommentatorer, der med fagudtryk kommenterer på de professionelle spilleres formåen i turneringen.\nPå sidelinjen følger den 47-årige, inkarnerede e-sportselsker Zahid Butt nøje med. Arrangementet, som er et af de første af sin slags i Aarhus, har han sat i stand – og fremmødet er pænt. Han betragter de dystende på scenen med en tilfreds mine.\nHan har været med til at arrangere e-sportsevents siden 1998. Efter en periode, hvor populariteten faldt, stoppede han aktiviteterne. Men i 2015 begyndte man igen at satse på e-sporten. Han startede derfor eSport Danmark for at varetage de kommercielle interesser forbundet med sporten.\nMens medierne og flere generelt er begyndt at interessere sig for e-sport, kan man spørge sig selv: Hvorfor er e-sport egentlig blevet så populært? Ifølge Zahid Butt er der ikke en bestemt opskrift bag den øgede popularitet. Folk kan lide det, de ser, og vil gerne være professionelle. For det er en sport, der er lettilgængelig.\n”Man kan i princippet stille det samme spørgsmål om fodbold. Hvorfor er det så populært? Man kan ikke forklare det. Mest af alt handler det om konkurrenceelementet og holdsporten. Det handler ikke om stereotyperne om kælderen, pizza og cola – det er en skrøne,” fortæller Zahid Butt med en kritisk tone.\nProfessionel karriere i e-sport\nEn af dem, der har gjort sig en professionel karriere inden for e-sport, er 17-årige Lucas ’Lukki’ Pilheden fra holdet Singularity. Han blev som barn bidt af Counter-Strike, da ingen andre sportsgrene fangede interessen.\n”Jeg blev nærmest besat. Jeg har gået til fodbold i otte år og kun set to kampe i mit liv. Man kan derfor sige, at jeg ikke rigtig interesserede mig for det. Men i Counter-Strike var der et enormt fællesskab, der fangede mig – der er intet sjovere end at være sammen og vinde som hold,” siger han.\nI Counter-Strike var der et enormt fællesskab, som fangede mig – der er intet sjovere end at være sammen og vinde som et hold. Lucas ’Lukki’ Pilheden, professionel Counter-Strike-spiller\nDa muligheden for at spille på et professionelt plan bød sig, var han ikke et sekund i tvivl. Tilværelsen som gymnasieelev blev lagt på hylden, så tiden kunne prioriteres på e-sporten. Nu spiller han 45 timer om ugen. Fuld tid. Morgen og aften. Et drømmejob ifølge ham selv.\n”Vi træner sammen fra 18-23 i hverdagene, og udover det har vi individuel træning, hvor vi selv spiller, resten af dagen,” siger han og tilføjer, at målet er at kunne leve af computerspil og spille i udlandet mod verdens bedste.\nMidt i det hele kommer en dreng i 11-årsalderen hen til Lucas Pilheden og spørger om en autograf og et billede. Glædeligt skriver han med den sorte tuds navnet ”Lukki” i bogen, som drengen har medbragt. Et navn, der er hans brand inden for computerspil-verden.\nSammen med sine holdkammerater tjener han omtrent 4.000-6.000 kroner om måneden på at spille Counter-Strike. Hertil kommer en klækkelig sum i form af en bonus, hvis holdet vinder en turnering.\nSenest deltog holdet i en stor turnering i Finland, hvor det vandt omtrent 30.000 kroner. Men det er barnemad set i forhold til de store turneringer med de helt store stjerner, erkender han.\nFyldte arenaer og e-sportsstjerner\nMens flere begynder at interessere sig for e-sport, fortsætter lønningerne og præmiepuljerne med at stige. En månedsløn på 50.000 kroner er ikke ualmindelig på topplan, og til de helt store turneringer indkasserer førstepladsen ofte millioner af kroner.\nRegelmæssigt fyldes enorme fodboldarenaer til bristepunktet af tusindvis af fans – og millioner af seere verden over ser med live på streamingtjenester som Twitch og YouTube, når deres største e-sportsidoler dyster om at blive verdens bedste.\nSenest vandt det danske hold Astralis verdensmesterskabet i Counter-Strike i Katowice i Polen med en dertilhørende præmiesum på 1,6 mio. kroner. Og tidligere på året indkasserede selvsamme hold 3,5 mio. kroner til en kæmpe turnering i Atlanta i USA – en såkaldt major, som det kendes fra tennisverden.\nPå samme tid strømmer sponsorerne til. For ikke lang tid siden annoncerede Astralis bilfabrikanten Audi som ny hovedsponsor. Og i starten af 2017 valgte FC København sammen med Nordisk Film at starte sit helt eget hold North, der hurtigt opnåede titlen som et af de bedste i verden.\nMen det er ikke lidt, der skal til for at opnå status som verdens bedste. Holdene har både sportspsykologer og diætister ansat for at kunne yde fuldt ud psykisk og fysisk. Og så koster det professionelle computerudstyr ovenikøbet en del mere end et par nye fodboldsko og benskinner. Oftest titusinder af kroner.\nPlads til e-sport i Aarhus\nMed en kæmpe interesse er det heller ikke overraskende, at der i den seneste tid er kommet større fokus på e-sporten. Af de næsten to milliarder af gamere, der er på verdensplan, estimeres det, at der er ca. 750.000 i Danmark. Hvis disse tal stemmer, betyder det, at der er flere e-sportsudøvere, end der er udøvere af fodbold og håndbold i de danske idrætsforeninger.\nEfterhånden som e-sport vokser, er det også kommet på den politiske dagsorden i Danmarks næststørste by. Her har Rådmand for Kultur og Borgerservice Rabih Azad-Ahmad (R) udtalt, at Aarhus Kommune skal være bedre til at facilitere e-sportsaktiviteter og skabe en større mangfoldighed af fritidstilbud til unge og voksne.\n”E-sport rammer måske nogle af dem, som ikke tiltrækkes af de mere traditionelle aktiviteter. Derfor mener jeg, det er helt naturligt, at vi i den kommende politik får kigget nærmere på mulighederne i e-sport,” udtaler han i en pressemeddelelse.\nOgså ifølge Zahid Butt fra eSport Danmark er det vigtigt, at kommunen melder sig på banen for at skabe de bedste rammer for e-sport. For pengene er knappe, og der er mange andre, bedre stillede foreninger inden for andre sportsgrene i en kommune som Aarhus.\n”Alt handler om kroner og øre. Hvis e-sporten skal vokse, skal der flere penge ind. Men så skal man se på, hvor de skal komme fra. Her skal kommunerne ind at investere, som de også investerer i mange andre sportsgrene,” fortæller han, og tilføjer, at der stadig er lang vej endnu for Aarhus, men at mulighederne er store.\nMen engagement fra kommunens side er ikke nok. Det hele skal gå op i en højere enhed, for at sporten kan vokse i Danmark. Ildsjælene skal arrangere turneringer og på samme tid tiltrække investeringer fra private.\n”På nationalt plan skal der også være plads til ligaer, turneringer og events, og her kommer sponsorerne ind og spiller en stor rolle. Også herfra har vi helt klart set en større interesse den seneste tid,” siger Zahid Butt.\nMainstream at spille computerspil\nMed mere end ti års forskererfaring inden for computerspil er ph.d. i psykologi Andreas Lieberoth en af de førende i sit felt. Han mener, at der gennem den seneste tid er sket en betydelig forandring i vores forhold til computerspil og deres indvirkning på unge mennesker. Det er ifølge ham blevet mere mainstream at sidde foran en computer med kammeraterne – enten i fysisk forstand eller online.\n”Omstændighederne for computerspillerne er ændret. Førhen gik diskussionen på, om man skulle passe på at spille for meget computer, og om det var farligt. Men nu er der kommet opmærksomhed på, at det er en holdsport, som man også kan gå op i som social aktivitet,” siger han.\nHan peger ligesom Zahid Butt på, at foreningslivet inden for sporten de seneste år er vokset. Men det er ligeledes en række politiske tiltag, der har givet gunstige forhold for e-sporten. En af grundene er blandt andet Folkeskolereformen, der har givet skolerne friere tøjler til at engagere sig i de unges fritid.\n”Efterskole- og fritidsskolerne er blevet mere involveret i de unges interesser. De opretter e-sportslinjer og tilbyder e-sportslektioner. Blot inden for det seneste år er der mange skoler, som har fået e-sport på skoleskemaet,” fortæller Andreas Lieberoth.\nMens computerspil er blevet en mere accepteret del af hverdagen blandt de unge, er der stadig dem, som er kritiske over for computerspillene. Derfor opfordrer han forældrene til at udvise interesse og sætte sig ind i de unges e-sportsinteresse – ligesom hvis det var fodbold eller håndbold. For i sidste ende kan den anderledes sport rent faktisk have flere fordele.\nComputerspil er enormt psykologisk tilfredsstillende. Man siger, at det dækker en række fundamentale behov, som mennesket har – eksempelvis kompetence, autonomi og relation. At man bliver god til noget og føler en fremdrift i det, man laver. Andreas Lieberoth, computerspilsforsker med en ph.d. i psykologi\n”Computerspil er enormt psykologisk tilfredsstillende. Man siger, at det dækker en række fundamentale behov, som mennesket har – eksempelvis kompetence, autonomi og relation. At man bliver god til noget og føler en fremdrift i det, man laver,” konstaterer han.\nHan pointerer, at det desuden er vigtigt at have en fysisk stærk form for at blive god til e-sport – det styrker både reaktions- og koncentrationsevne. Det er derfor fordelagtigt for de unge, hvis de kombinerer e-sport med fysisk aktivitet i form af fitness eller andre sportsgrene.\nKræver sit at være professionel\nTilbage i Ceres Arena har Singularity med Lucas ’Lukki’ Pilheden i spidsen netop vundet deres anden kamp. Med et stålsat blik møder han de frembrusende journalister, der alle vil have en kommentar på den seneste triumf. Topprofessionel og velforberedt med svar, der er en spindoktor værdig.\nMen han skal være koncentreret. For om blot få minutter venter næste kamp mod et af Danmarks bedste hold. Selvom at stereotyperne om computerspil bliver udfordret til et arrangement som dette, er der nogle ting, man bare ikke kan ændre ved sporten. Traditionerne, så at sige. Det høje indtag af Red Bull sent ud på aftenen.\nHvis man skal være professionel Counter-Strike-spiller kræver det hårdt arbejde og masser af træning, også i fysisk forstand, mener Lucas Pilheden. Men én ting er dog ifølge ham den vigtigste.\n”Man skal virkelig ville det, kæmpe for det og kunne lide at have folk stående, der hepper på en,” fortæller Lucas Pilheden om livet som professionel Counter-Strike-spiller.\nCounter-Strike består af to hold á fem personer. Counter-terroristerne og terroristerne. Hver runde afgøres enten ved, at terroristerne detonerer en bombe på et designeret sted eller dræber counter-terroristerne. Eller ved at counter-terroristerne forsvarer de designerede steder, desarmerer bomben eller dræber terroristerne. Det første hold, der har vundet 16 runder, vinder kampen endeligt. Til turneringer spilles ofte bedst ud af tre.\nSydkorea er et af de lande i verden, som er længst fremme, når det kommer til e-sport. Selvom det ikke er officielt, anses computerspillet Starcraft af mange sydkoreanere som nationalsporten i landet.\nForskellige genrer af e-sport\nTre af de mest populære computerspil inden for e-sport er Counter-Strike: GO, League of Legends og DOTA. Der findes flere forskellige genrer af e-sport, hvoraf FPS (First-Person Shooters), MOBA (Multiplayer Online Battle Arena) og MMORPG (Massively Multiplayer Online Role Playing Game) er de mest populære. Men også sportspil som FIFA er kæmpestore inden for e-sport. Her er det også en dansker, der holder titlen som verdensmester.\nDanmark verdens bedste e-sportsnation\nSelvom der er lang vej igen for e-sporten i Danmark, gør vores lille land sig stadig bemærket på den globale e-sportsscene. Som det eneste land har Danmark hele tre hold i top-15 på verdensranglisten i Counter-Strike: Astralis, North og Heroic.\nForrige tekstSkovbunden spirer\nNæste tekstOrdet er frit: Søren Broberg Johansen


Mindst 350 elefanter døde i sommer: Forskere har fundet forklaringen - politiken.dk\nForskere har løst mysteriet om, hvorfor 350 elefanter døde i Botswana i det sydlige Afrika.\nSiden juli er mindst 350 elefanter døde af cyanobakterier i Botswana i det sydlige Afrika.\nSiden juli er mindst 350 elefanter døde af cyanobakterier i Botswana i det sydlige Afrika. Foto: -/Ritzau Scanpix\nInternationalt 21. sep. 2020 kl. 14.45\nDøde elefanter blev fundet over alt i Botswana i begyndelsen af juli. De uforklarlige dødsfald blev koblet sammen med mistanken om sygdom i bestanden.\nDet viser sig nu, at cyanobakterier er skyld i elefanternes død. Det er blevet bekræftet af en gruppe forskere fra myndigheden Natur- og Nationalparker i Botswana. Det oplyser landets statslige dyrlæge, Mmadi Reuben, ifølge nyhedsbureauet Reuters mandag.\nBakterierne er blevet fundet i drikkevandet.\nMindst 350 elefanter blev fundet livløse, men ifølge talsmanden for landets turismeministerium, Oduetse Koboto, var kadavrene intakte og havde stadig stødtænderene. Intet tydede på, at der var tale om krybskytteri.\nFlere hypoteser efterforskes\nDyrlægen Mmadi Reuben oplyste ifølge Reuters på pressemødet, at selvom man har fundet dødsårsagen, så har man stadig mange ubesvarede spørgsmål.\n»Hvorfor var det kun elefanterne, der døde, og hvorfor kun lige i det område. Vi har flere hypoteser, som vi efterforsker«, oplyste sagde han på pressemødet.\nTestene på de døde elefanter er blevet foretaget på specielle laboratorier i Sydafrika, Canada, Zimbabwe og USA. Botswana har verdens største population af elefanter. Ifølge Ritzau estimeres den til at være på 130.000.\nForskere er tæt på at have fundet årsagen til mystiske elefantdødsfald i Botswana


Digt fra filmen "Before Sunrise"\nJeg drages af din charmerende og upolerede undergrund. Det høje hår ekstra højt og den store gulvbas endnu mere fyldig i det tyske landskab. Jernbanenettet intimiderer med sin gustne lugt af benzin og sine vægges grimme 70er-inspirerede farver. Efterkrigstidens ækle beton fylder det meste. Og når der endelig står en bygning af ældre dato, er den dekoreret med skudhuller i søjler og gavle. Åh, Berlin, hvor tæt du ikke må være på krigens terror i dine daglige gøremål. Folkets bevidsthed næres af mindet om folkedrab. Og måske netop derfor er øllen og karrywursten så billig. Man skal jo passes og plejes. De skal se bort fra historiens grimme ar, og hvad fremmer det mere end høje alkoholprocenter og folkeligt ædegilde som hverdagens eskapisme?\nDet ekstreme får en helt ny betydning, og min horisont udvides.\nBerlin, du er en storby. En vaskeægte storby. Må vi snart mødes igen. Lad mig endnu en gang tiltrækkes af din grimme facon og dit simple fordærv.\nKære Ejersbo, dine ord rammer mig - du skriver så let og levende. Så hårdt og kontant, og jeg rives med i dine ords fantastiske strøm.\n"Europæerne er kolde: Ingen taler til hinanden medmindre det handler om arbejde. De lever kun i hjernen; de kan ikke grine før de har overvejet om tidspunktet er passende".\nLove life, not necessarily love.\nOg det er netop hvad Etta James inspirerer mig til med følgende sang;\n"I nattens klarsyn taler jeg til dig med mit hjerte.\nSå sent som denne samme aften var det blot et spil -\nklassisk forførelse med omsorg, med sødme.\nMen nattens angren har rusket\nal rust ud af min plasma,\nså nu mener jeg det jeg fortæller,\nnemlig at du betyder noget for mig.\nOm morgenen vil\njeg sandsynligvis vakle -\njeg vil muligvis ikke længere tro på det jeg selv har sagt.\nOg dagens bødler vil sikkert stille mig på prøve\n- lade dig fremstå som\nfjern og tavs, uden en sætning.\nHvordan husker jeg nattens bud\nfør deterministerne sælger de sidste billetter\ntil det nye cirkus\nankommet fra idiotistan-provinsen?"\nNarcisa Vucina, DET NYE CIRKUS\nSuspekt men nej.\nDu kommer til at foragte mig og tro at det er hævn. Men tro mig, når jeg siger at det ikke er tilfældet. For det ér blot et tilfælde.\nUdskyd og lev fordi du kan.\nPludselig har jeg ikke så travlt, idet jeg så tilbage - og opdagede at min ønske om at rejse slet ikke er indfriet.\nJeg gør det .... en måneds roadtrip gennem USAs sydstater!\nEr det blot en sød illusion? Man ved det ikke, men finder ud af det i maj 2011. Jeg skylder det en chance. Der er mere i det her liv end hvad der befinder sig inden for Valby bakkes grænse.\nJeg vil så inderligt gerne se mine tanker\nMen de afbrydes af støjen fra mine trommende fingre\nI stedet vælger jeg at lave endnu en spilleliste, der afslører mit humør og lufter mit beskidte vasketøj.\nJeg aer din kind og fortæller at det nok skal gå.\nJeg trøster hende på andet døgn nu. En umulig situation, der i høj grad resulterer i ambivalente følelser. Bekræftelse og afmagt. Bekræftelse, fordi hun søger ly ved min side og det går op for mig hvor højt jeg elsker hende og gerne vil hjælpe. Afmagt, fordi jeg så inderligt vil kunne sige eller gøre noget, der får alt til at falde på plads igen, men ved det er umuligt. For det er ikke op til mig at lappe forholdet. Til tider ville jeg ønske at kærlighed ikke havde en så forbandet stor betydning for vores eksistens. Det ville ikke være lettere, men smukkere. Og meget mere idyllisk.\nDu er stereotypen på en alkoholisk valbyaner, der har eksisteret siden landets første orangutang blev født; på trods af regn bærer du trofast din lædervest under regnjakken, og når du møder en bekendt på busrute nr. 21, brokker du dig højlydt over vejret imens du stolt viser din lune gulddame frem fra inderlommen. Grrrr!\nJeg sletter dine ord fra min hukommelse og kigger dig dybt i øjnene. Leder efter løgn på dine hænder, men vælger måske naivt at blive i din krop.\nJeg sletter dine ord fra min krop og vender mig. Jeg går.\nMen står døren stadig let tøvende på klem hvorigennem du endnu hvisker?


Dansk Demografisk Database er langt fra den eneste nyttige database på nettet. Der findes andre offentlige databaser men også tusindvis af private, hvor man kan finde oplysninger. Det er dog vigtigt at holde sig for øje, at man aldrig – aldrig nogensinde – skal stole på de oplysninger, man finder på nettet. Selv hvis rigtigt mange forskellige websites har den samme oplysning, skal man ikke stole på den: en forkert oplysning bliver ikke mere rigtig af, at den bliver gentaget. Du skal selv finde de originale kilder og grundigt undersøge, om oplysningerne nu også kan være rigtige.\nAlle ordentlige slægtsforskningsprogrammer kan automatisk lave et fuldt færdigt website med alle éns oplysninger eller eksportere oplysningerne til nogle af de store kommercielle websites med samlinger af slægtstræer (som > Ancestry eller > MyHeritage). Derfor findes der et væld af oplysninger fra andre slægtsforskere på internettet.\nDu kan finde dine slægtninge i andres slægtstræer med f.eks. > Google. Hvis du kun ved, hvordan man laver enkle søgninger med Google, kan det være en god idé at læse, hvordan man målretter sin søgning: > Søgning på nettet.\nDen database på nettet, hvor man finder den største samling af slægtshistoriske data, er > FamilySearch. Dataene stammer både fra officielle kilder (kirkebøger, folketællinger m.m.) og private bidragydere, der har indsendt egne oplysninger. FamilySearch er grundlagt af 'Jesu Kristi Kirke af Sidste Dages Hellige' (forkortes LDS på engelsk), bedre kendt som mormonerne, der er en meget famileorienteret religion, hvor man har den tro, at man kan døbe afdøde familiemedlemmer. Derfor har mormonerne opbygget verdens største samling af slægtshistoriske data, som vi andre så heldigvis også kan få glæde af. Det er gratis at bruge > FamilySearch.\nHvis man har slægtninge, der har boet i København i perioden 1890-1923 er > Politiets Registerblade stedet at gå hen. Politiets Registerblade har ikke noget med forbrydere at gøre. Registerbladene var den første centrale personregistrering af hele befolkningen i København og dermed en forløber for Folkeregistret. Politiets Registerblade oplyser navn, fødested, fødselsdato, beskæftigelse og hvilke adresser personen har boet på i København fra 1890-1923. Husk at læse søgevejledningen.\nDer findes rigtigt mange andre gode og nyttige databaser – fra private websites som > Wadschier.dk over slægtsforskningsforeningers databaser som > Djurslandsdatabasen til det amerikanske arkiv med dokumenter om indvandrere på > Ellis Island.\nJeg vil gerne finde Hans Ole Lauridsen, født ca. 1861 i Hunderup sogn, som vi fandt via Dansk Demografisk Database på forrige side. I stedet for at slå op i kirkebogen (det skal man selvfølgelig altid gøre, men i eksemplet her venter jeg med dette), googler jeg:


Digital Dogme og Microsoft indgår partnerskab om digitale kompetencer\nDigital Dogme og Microsoft Danmark indgår i dag et nyt partnerskab om opkvalificering af digitale kompetencer i Danmark. Microsoft bliver medlemsvirksomhed i Digital Dogme og vil samarbejde om at tilvejebringe et bedre analysegrundlag på det digitale kompetenceområde og udbrede adgangen til relevante digitale kurser fra bl.a. LinkedIn Learning til flere danskere og virksomheder.\nHvis Danmark skal forsætte med at være en digital vindernation, så er der behov for en massiv og vedvarende indsats i forhold til at sikre, at danske virksomheder og den offentlige sektor har de nødvendige digitale kompetencer til at gribe digitale muligheder. Samarbejdet bringer derfor gode perspektiver for både Digital Dogme og Microsoft.\nJeg er glad for, at vi nu indgår et partnerskab med Digital Dogme. Digitale kompetencer er blevet et afgørende konkurrenceparameter – herhjemme og på den globale scene. Både dansk erhvervsliv og offentlige myndigheder er afhængige af, at de kan møde den stigende efterspørgsel efter digitale kompetencer i de kommende år. Jeg ser derfor frem til sammen med Digital Dogme at stille vores kurser, redskaber og viden til rådighed og dermed bidrage til fortsat digital transformation og innovation i Danmark\nCOVID-19 har accelereret behovet for digital kompetenceudvikling og tydeliggjort vigtigheden af, at danske virksomheder har de nødvendige digitale kompetencer i forhold til at gribe de digitale muligheder.\nMange virksomheder har klaret sig relativt godt gennem krisen, men hvis den positive udvikling skal fortsætte, så er der mere end nogensinde behov for digitalt kompetente medarbejdere – både IT-specialister og digitale integratorer. Det er afgørende, at vi ser coronakrisen som en mulighed for at sætte ekstra strøm på arbejdet med digitalisering og digital opkvalificering, ved at vi virksomheder hjælper hinanden. Det er selve formålet med etableringen af Digital Dogme. Samarbejdet mellem Digital Dogme og Microsoft Danmark er vigtigt i forhold til at kortlægge det digitale kompetencegab og løfte det digitale kompetenceniveau i Danmark.\nBestyrelsesformand i Digital Dogme og adm. direktør i Netcompany\nDigital Dogmes Digitale Kompetencebarometer viser, at der på tværs af brancher og faggrupper er et betydeligt kompetencegab efter især de såkaldte ’digitale integratorer’. I 2019 udgjorde digitale integratorer 18 pct. af virksomheders og myndigheders samlede efterspørgsel efter arbejdskraft, mens efterspørgslen på digitale specialister udgjorde 6 pct. Digitale integratorer er medarbejdere, der bruger digitale redskaber, metoder og koncepter hver eneste dag, men ikke sidder i rene digitale job og fx skal kunne programmere.\nSiden juli har Microsoft, Github og LinkedIn Learning stillet e-læringskurser og karriereværktøjer til rådighed gratis for danskerne. Det sker som led i et globalt initiativ for at nå 25 mio. mennesker verden over med digitale træningsmuligheder. Det er bl.a. de muligheder, som Microsoft Danmark vil bringe med ind i Digital Dogme.\nKonkret har samarbejdet tre indsatsområder:\nSamarbejde om kortlægning af Danmarks Digitale Kompetencegab i forbindelse med udgivelsen af Det Digitale Kompetencebarometer i foråret 2021.\nUdbredelse af digitale læringsløsninger, kurser og karriereværktøjer fra bl.a. LinkedIn Learning til et bredere udsnit af danske virksomheder og danskerne.\nMicrosoft medlemskab af Digital Dogme med henblik på at udvikle konkrete løsninger, der kan mindske det digitale kompetencegab.\nMarika Petersen, kommunikationsansvarlig, Digital Dogme,\ntlf. 61508480, e-mail: marika@digitaldogme.dk\nMorten Skøtt, Pressechef, Microsoft Danmark,\ntlf.: 29229760, e-mail: morten.skott@microsoft.com\nGratis Download: Det Digitale Kompetencebarometer 2020\nState of affairs in Danish Corporate Learning


Vin Swartland Stories Shiraz Pinotage Grenache: alle årgange hos Drinks&Co\nSwartland Stories Shiraz Pinotage Grenache\nVine Swartland Stories Shiraz Pinotage Grenache\nPulpit Rock Winery er udvikkleren af denen Swartland Stories Shiraz Pinotage Grenache , en vine rød af DO Swartland hvis utvalgte duer indeholler grenache. Få mest ud af denne Swartland Stories Shiraz Pinotage Grenache med lam og steg. 4 over 5 poeng er den gennemsnitlige bedømmelse af Swartland Stories Shiraz Pinotage Grenache ifølge Drinks&Co brugere.\nTeknisk fil · Swartland Stories Shiraz Pinotage Grenache\nForretter / AppetizerskødPaté eller foie grasSteglam\nHvilke meninger om andre årganger eller mængder af Swartland Stories Shiraz Pinotage Grenache?\n“Perfekt med grøntsager og kød på grillen. Swartland Stories Shiraz Pinotage Grenache er den første vin jeg drak med mine forældre. Dens intense farve tiltrak mig. Aroma især vanille. Ryd hindbær smag.”\nSwartland Stories Shiraz-Pinotage-Grenache 2016\nSwartland Stories Shiraz-Pinotage-Grenache 2015\n“Den dybe mørkerøde af tilfreds med intense lilla nuancer, mens aroma af moden, røde frugter, røgfyldte noter og antydninger af vanilje og chokolade berige Swartland Stories Shiraz / Pinotage / Grenache buketten. I munden, denne vin er fra Sydafrika runde og fuld, med fyldigt, søde og vedvarende tanniner.”\nSwartland Stories Shiraz / Pinotage / Grenache 2013\n“Den dybe mørkerøde af Swartland Stories Shiraz / Pinotage / Grenache tilfredse med intense lilla nuancer, mens aroma af modne røde frugter, røgfyldte noter og antydninger af vanilje og chokolade berige buket. I munden, denne vin er fra Sydafrika runde og fuld, med fyldigt, søde og vedvarende tanniner.”


Hylder | Køb et kæmpe udvalg af hylder med prisgaranti – Side 2 | Stori\nEn hylde er et enormt alsidigt møbel. På sådan et møbel kan du have alt fra billedrammer og bøger til vaser og lysestager stående og så meget mere. Her er det altså kun fantasien, der sætter grænserne. En hylde kan tjene mange forskellige mål. Den kan for eksempel skabe plads til indretningsartikler, der ellers ikke var plads til, før den blev sat op. Den skaber altså ekstra overfladeplads. Herudover kan dette møbel være super dekorativt, hvis du vælger en i et flot design. Hylden med sine dekorationer kan således give et smukt udtryk i et hjem. Dette møbel har altså en super praktisk funktion, men den pynter også fint i stuen med et lækkert design. Er du på jagt efter en ny hylde til din bolig, har vi hos Stori et stort udvalg af disse, som er flotte og i høj kvalitet, så der er god grund til at kigge nærmere.\nEden Outcast (2)\nHübsch Hylde, Metal, Sort - 35x10x7\n247,00 DKK 309,00 DKK\nHübsch Håndklædeholder, Messing\n176,00 DKK 220,00 DKK\nHübsch Håndklædeholder, Sort\nHouse Doctor Kasse Til Ophæng, Keeper, 6 Rum - 33x11xH52\nHouse Doctor Hylde M. Jernophæng, Lemmy, Sort - 70x25xH25\nHübsch Hylde, Egetræ, Natur - 100x27xH50\n839,00 DKK 1.049,00 DKK\nAYTM Hylde, Curva Shelf, Silver - L40,4xW25,3xH12\nHübsch Hylde M. Lampe & Pære, Metal, Sort - 61x20xH14\n655,00 DKK 819,00 DKK\nKristina Dam Hylde, Grid Wall Shelf, Hvid\n1.439,00 DKK 1.799,00 DKK\nHübsch Hylde, Metal & Ask, Sort - 80xH180\n2.462,00 DKK 3.078,00 DKK\nKristina Dam Hylde, Stack Wall Shelf, Egetræ & Valnød - 75x22xH25\nHouse Doctor Sidebord / Hylde, Mega, Vægmonteret - 18x36xH18\nHübsch Hylde M. Opbevaring, Egetræ, Natur - 40x20xH20\nEden Outcast Hylde, Shelfie Bedside - 20x36\nHouse Doctor Hylde, Book, Hvid - 32x25xH23\nHübsch Hylde, Egetræ, Natur - 35x22xH25\nHouse Doctor Hylde, Ledge, Messing - 43x11xH4\nBroste Copenhagen Hylde, Svante, Rainy Day - 24x53xH22\nHouse Doctor Hylde, Wired, Sort Bejdse - 130x24xH24\nHübsch Skrivebord / Hylde, Egetræ, Natur - 80x35xH20\nHouse Doctor Hylde, Ledge, Hvid - 43x11xH4\nHübsch Hylde, Metal, Rød - 40x15xH61\nHouse Doctor Kurv / Hylde, Bath - 28x11xH10\nWOUD Stedge Hylde, Eg - 80x22\nHübsch Vægreol / Hylde, 4 Hylder, Metal & Glas, Hvid - 41x16xH106\nBroste Copenhagen Hylde, Tenna, Dusty Peach / Light Blue - 26x20xH52\nBroste Copenhagen Hylde, Tenna, Light Blue - 52x20xH38\nHouse Doctor Hylde, Wired - 130x24xH24\nAYTM Hylde, Curva Shelf, Silver - 61,4x25,3xH33\nWOUD Stedge, Ekstra Hylde, Eg, Hvid - 60 cm\nBroste Copenhagen Hylde, Messy, Jern & Glas, Antik Messing - 20x70xH40\nHouse Doctor Hylde, Wired, Sort Bejdse - 70x24xH24\nWOUD Coupé Rectangular Hylde, Hvid - 53x13xH56\nWOUD Coupé Vertical Hylde, Sort - 37x13xH103\nHübsch Hylde, Ask & Metal, Sort - 100x22xH30\nWOUD Stedge, Esktra Hylde, Eg, Sort, Lille - 60 cm\nHer hos os på Stori har du rig mulighed for at få fingrende i den helt perfekte hylde til dit hjem. Vi tilbyder mange forskellige, flotte designs, så du er sikret at finde en, der passer perfekt ind i din indretning. Vi har udvalgt en håndfuld af specifikke brands, som vi synes er noget helt særligt, da de er nytænkende og leger med kreativiteten. Hvert brand her på siden har sin egen stil og udtryk. Nogle af de brands, vi fører, er minimalistiske, hvor andre er mere sprudlende og farverige. Fælles for de brands, vi tilbyder, er, at de alle laver unikke møbler i lækre designs, der er funktionelle og i høj kvalitet. Det er naturligvis helt op til dig at vælge netop det brand og design, der passer bedst til dit udtryk i din bolig. Her på siden tilbyder vi hylder fra blandt andet disse brands:\nPå siden her kan du anvende vores filtreringssystem for at finde hylder fra netop det designermærke, du ønsker din nye hylde skal være fra.\nDet perfekte design, materiale og farve\nDet er som sagt fuldstændig op til dig at vælge, hvilket design dine nye hylder skal have. Her på siden har vi, som sagt, et stort sortiment af disse, som er unikke og flotte, så vi er sikre på, du kan finde den rette hylde hos os. Vi tilbyder disse i samtlige lækre materialer og flotte farver. Vores designer hylder kan blandt andet fås i følgende materialer:\nDu synes muligvis, det er en svær beslutning at vælge den rette hylde, og det forstår vi godt med alle de fremragende muligheder. Som en hjælp til dig selv, kan du vurdere, hvilke materialer du allerede har indrettet dit hjem med. Hvis du vælger et materiale, du har mest af i hjemmet, så giver det ofte et stilrent look. Har du eksempelvis mange træmøbler i dit hjem, vil de give god mening at vælge træhylder. En blanding af forskellige materialer kan også give et stilfuldt udtryk. Har du for eksempel mange træmøbler i dit hjem, men også en smule møbler eller indretningsartikler i metal, kan du også vælge en træhylde med eksempelvis messing vedhæng, og på denne måde blande materialerne. På denne måde kan du gøre din indretning spændende og udfordrende for øjet uden at fremstå kaotisk og rodet. Det samme princip gælder også for farverne i dit hjem. Du kan få et stilrent udtryk ved at genbruge de samme farver i alle dine møbler. Har du mange hvide møbler, kan du vælge en hvid hylde. Du kan i den grad også opnå et sprudlende og smukt udtryk i dit hjem ved at blande flere forskellige farver. For eksempel kan du tilføje en farverig hylde i et rum, hvor der er meget lyse toner. Vores flotte designer hylder fås i farver, såsom:\nDette er blot et udvalg af de farver møblet fås i. Der er naturligvis mange, som blander materialer og farver og dermed skaber et helt unikt design.\nMuligheder i forskellige rum – størrelse og udformning\nDu vælger naturligvis selv, hvilket mærke din hylde skal være fra og dens materiale og farve. Dette møbel kan bruges i alle hjemmets rum, så længe der er en væg at hænge dem på. Det er dog værd at bide mærke i, at forskellige typer af disse skaber forskellige muligheder alt efter det rum, du placerer dem i. Den rette af disse afhænger således af det rum, den er placeret i. Som tidligere nævnt er det vigtigt at tage højde for de farver og materialer, der er i det rum din hylde skal placeres i. Ligeledes er det vigtigt at tage højde for størrelsen af rummet, når du skal finde den perfekte af disse til dit hjem. Hos Stori tilbyder vi naturligvis også forskellige typer hylder i forskellige størrelser og udformninger. Nogle passer bedre ind i visse rum end andre. Har du et stort rum og gerne vil have en hylde, der optager en masse plads, har vi samtlige større af slagsen. Har du et mindre rum, hvor der er knap så meget vægplads til dit nye møbel, har vi også et væld af dem i små og smalle størrelser. Vi har altså dette møbel i alle størrelser. Vores udvalg findes i mange forskellige udformninger og designs, som hver især skaber forskellige udtryk. Hos Stori tilbyder vi blandt andet hylder til væg og hattehylder. Her skal du igen overveje, hvilket rum møblet skal hænge i, så du kan få fingrene i den helt rigtige. En væghylde kan bruges i alt fra stuen og køkkenet til badeværelset og soveværelset. Her skal du som tidligere nævnt tage stilling til det rette materiale og den rette farve og størrelse i forhold til vægstørrelsen. En hattehylde er derimod super praktisk i entreen, da dine gæster her kan hænge deres overtøj, og har de en hat, så er der ikke et øje tørt. Hos Stori kan du finde lige den hylde, du synes, der passer perfekt ind i dit hjem.


april | 2022 | A/B Bjerringhus\ncykler, Gården, Information, Vedligehold\nCykeloprydning forår 2022\n13. april 2022 Bestyrelsen\nCykeloprydning – alle cykler/barnevogne mm der fortsat har blå tape på til arbejdsdagen, sættes i kælder med henblik på at blive smidt ud\nI forbindelse med den forestående fælles arbejdsdag lørdag den 7. maj, bliver alle cykler/barnevogne i gården mærket med blå tape omkring styr/håndtag.\nCykler og barnevogne der fortsat har blå tape på styret/håndtaget vil blive sat i kælderen på arbejdsdagen, med henblik på at blive smidt ud. Sørg derfor for at fjerne tapen fra din cykel inden arbejdsdagen.\nVed samme lejlighed en opfordring til jer der har løse hjul, tomme låse mm. sat fast på diverse cykelskur. Husk at fjerne dem inden arbejdsdagen, og vær venlig ikke at parkere din cykel i et bed. Tak, og vi ses til arbejdsdagen 7. maj 2022.\nBeboer til beboer, Gården, Hjemmeside, Information, Værkstedsudvalg, Vedligehold\nFælles arbejdsdag forår 2022\nSædvanen tro afholder vi igen en fælles arbejdsdag her i foråret hvor vi alle i fællesskab gør vores gård og forening klar til sommeren. I år mødes vi lørdag den 7. maj 2022 fra kl. 11 – 15 (eller før hvis rigtig mange deltager). Foreningens kalender er opdateret og hvis du benytter dig af facebook kan du tilmelde dig begivenheden her.\nAgenda for dagen er:\nHavemøbler skal op fra kælder, samles, rengøres og olieres\nAskebægre (2 stk) ved cykelhalvtag skal tømmes\nOprydning blandt cykler – cykler med blåt mærke på styret skal i kælderen med henblik på udsmidning efter en periode\nGården skal fejes, buske skal klippes\nSkift af pærer der mangler lys i\nTjek og efterspænding af hoveddøre (for- og bagtrapper), samt smøring af låse så vi sikrer de lukker korrekt\nOprydning på fælles værksted\nIndkøb og plante nye planter ved hoveddørene til gadesiden\nNye planter til blomsterkasser i affaldsområdet\nOg måske indkøbe og plante lidt blomster i krukkerne til gården\nListen opdateres løbende i takt med vi kommer i tanker om flere ting der skal løses – har du noget du vil have på listen?\nIngen varmt vand ifm. serviceeftersyn i varmecentralen\n7. april 2022 Bestyrelsen\nDer vil være lukket for det varme vand onsdag den 27. april 2022, kl. 7:15 – 15:45\nOnsdag den 27. april 2022 i tidsrummet 7:15 – 13:45 har Krüger varslet at de kommer forbi og servicerer vores varmeveksler og varmtvandsbeholder. I den forbindelse vil der være lukket for det varme vand i tidsrummet.


Befrielsen 1945 - Med politiet i tyske koncentrationslejre\nMedens vi arbejdede der i Taucha, var vi udsat for 2 luftangreb, og det var meget meget uhyggeligt og skræmmende. Man er uendelig lille, når man kan høre flyvemaskinerne deroppe over skyerne. Vi kunne ikke se dem, men vi kunne høre bomberne rasle ned rundt omkring. Nogle af politifolkene tog store splinter med fra bomber som var faldet lige i nærheden af hvor vi var. Hvor er man lille under angrebene – det er frygteligt, modbydeligt for man ved ikke hvornår bomben kommer, der hvor man er.\nDet var som om soldaterne på det tidspunkt havde opgivet troen på, at Tyskland kunne vinde krigen. Det var kun lejlighedsvist, at der kom en vagtpost og gennede på, og så snart vi kunne se en i nærheden, ja så arbejdede vi, så længe han var der. Når han så forsvandt, holdt vi op med at arbejde. Jeg var bl.a. med til at bære mursten, og vi bar 4 af gangen i sådan et tov over skulderen med nogle hængende foran og nogle hængende bagpå. Til trods for at vi gik der ude og arbejdede – og vi skulle være der ude i 12 timer – så har jeg været med til at præstere, at det kun lykkedes os at bære 12 mursten på en hel dag. Det viser lidt om, hvor meget vi saboterede arbejdet, da vi var kommet tilbage til Buchenwald og var kommet i arbejde.\nDet her var en uhyggelig oplevelse og en meget særpræget oplevelse at have været ude for. Jeg ønsker ikke for nogen mennesker, at de skal komme ud for det. Det var uhyrligt, hvad der skete i disse koncentrationslejre – den nedværdigende måde at behandle folk på – de lidelser som folk blev udsatte for – de mængder af mennesker, som er blev henrettet i de tyske tilintetgørelseslejre, det gør man sig ikke noget begreb om. Og det sørgelige er jo, at vi stadigvæk ser det verden over – at den slags ting – at det stadig kan få lov til at eksistere, det er egentlig helt forfærdeligt og utroligt!!\nI Frøslev lejren var der noget lignende, men det var et mindre bevogtet system, og her var der nogle enkelte, som forsøgte at flygte. Men meget få slap fra det med livet i behold, for uden for lejren var der et stort mineret område. Der var usynlige tråde imellem minerne og hvis man kom til at ramme en af disse tråde, så sprang minen og dermed var man i heldigste fald afsløret og blev fanget. Og det skete for flere af dem, som forsøgte sig på den måde. Så det var praktisk talt umuligt at flygte.\nMedens vi var i Tyskland måtte vi skrive 1 gang hver 4. uge. Brevet skulle være på tysk, og det måtte være, så vidt jeg husker, på 16 linjer af så og så mange stavelser pr. linje. Hvis der var flere end det tilladte antal stavelser, så blev de simpelthen slettet, eller også så blev brevet standset. Der måtte ikke stå noget om, hvor vi var eller om hvordan vores forhold var, så de var jo ikke meget værd disse breve. I Frøslevlejren var der lignende bestemmelser, men vi måtte dog skrive 20 linjer. Men bestemmelserne om stavelser pr. linje var den samme, og vi måtte kun skrive og modtage brev hver 4. uge også der.


Sommerhus - 6 personer - Zavode II - Omis-Celina - 21310 - Celina - 133-CDF924 - Cofman\nEmne nr.: 133-CDF924 1/26\nTil hver lejlighed er der en rummelig terrasse med en betagende udsigt over havet og øerne. Der er kun ca. 130 m til de skønne strande og det krystalklare hav.\nBesøg byen Omiš med sine mange turistattraktioner og topklasse sandstrande til afslappende badedage. En helt anden form for action findes på Cetinafloden, hvor I både kan rafte og suse en tur i zipline hen over vandet. Gå ture i bjergene eller i det flade omgivende landskab og se den skønne natur.\nDe sidste 30 m op til huset er en grusvej.


Ekspert forventer aggressiv Kevin Magnussen i Bahrain - Avisen.dk\nEkspert forventer aggressiv Kevin Magnussen i Bahrain\nDen danske Formel 1-stjerne kender banen i Bahrain, som i weekenden er vært for sæsonens tredje grandprix.\n1. april 2014 14:49\nEfter at have kørt det australske og malaysiske grandprix skal Formel 1-feltet i den kommende weekend prøve kræfter med Sakhir-banen i Bahrain.\nFor Kevin Magnussen bliver det en ny oplevelse, da han kender banen i forvejen fra vinterens testkørsler, som foregik på selvsamme bane. I sæsonens første to løb i Melbourne og Kuala Lumpur var den 21-årige McLaren-kører ny mand på banen.\nMotorsportsveteranen John Nielsen, som kommenterer Formel 1 for TV3+, vurderer, at det er en stor fordel for Kevin Magnussen at kende banen.\n- Det er en psykologisk ting, for når Kevin kommer ind på banen, kender han den. Han kender omgivelserne, vejret og alt det andet, så han føler, at det er et sted, han kender godt, og det giver en positiv fornemmelse.\n- Det kan sagtens give ham en halv procent ekstra, fordi han tør angribe lige med det samme. Han skal ikke lære banen at kende først.\n- Når man har kørt på en bane før, så ved man, hvor man kan dykke ind til en overhaling. Man kender næsten hver en sten på banen, så man får også en idé om alternativer linjer, hvilket ikke kan læres i en simulator, siger John Nielsen.\nI modsætning til tidligere køres årets udgave af Bahrains grandprix om aftenen, og det bør være en fordel for Magnussen og McLaren, mener John Nielsen.\n- McLaren har sagt, at de har problemer med at få bilen til at yde bedst, når der er for varmt, så det er spændende at se, om de så er mere konkurrencedygtige i denne weekend.\n- Et aftenløb burde i hvert fald være en fordel for dem, siger John Nielsen, der vurderer, at Kevin Magnussen kæmper med om en top-otte-placering:\n- McLaren er blandt de fire bedste biler for tiden, og dermed kan vi tale om top-otte. Men Mercedes er de bedste for tiden, og Red Bull ser også stærke ud.\nSøndagens grandprix begynder klokken 17 dansk tid.


Styr på affaldet | Renodjurs\nForside » Skoler » Styr på affaldet\nNord- og Syddjurs’ kommunalbestyrelser har vedtaget en ny, fælles ordning for affaldshåndteringen på Djurslands kommunale institutioner, herunder skoler. Jeres skole vil blive kontaktet, når vi når til implementering af ordningen hos jer.\nDen nye ordning skal sikre, at vi i det kommunale regi er frontløbere, når det gælder affaldssortering og affaldsforebyggelse. Formålet er at genanvende så meget affald som muligt, ligesom ordningen skal være et fundament for at nedbringe affaldsmængderne. Begge dele er vigtige for at sikre et godt og bæredygtigt miljø. Ordningen skal indføres i et samarbejde mellem Reno Djurs, kommunerne og de enkelte institutioner. Implementering påbegyndes i efteråret 2020, og ultimo 2021 forventes ordningen indført i praksis hos alle kommunale institutioner på Djursland.\nHER finder du Affaldsguiden for kommunale institutioner.\nGuiden herunder er udarbejdet særligt til opstart af den nye affaldsordning på skoler. Guiden giver konkret vejledning omkring opgave- og ansvarsfordeling, planlægning, indkøb af beholdere, samt undervisningsmaterialer, der hjælper jer med at sætte affald på skoleskemaet.\nHent opstartsguiden til skoler.\nHvis I i øvrigt har brug for inspiration eller gode råd til at få styr på affaldet, kommer vi meget gerne ud til jer. Send en mail til renodjurs@renodjurs.dk, og skriv "Styr på affaldet" i emnefeltet. Husk også at skrive dine kontaktoplysninger. Du kan også ringe til os på tlf.: 87597777 – spørg efter affaldsforebygger og -formidler Fie Karlsen.\nVidste du, at skoler er automatisk tilmeldt genbrugsstationen? Husk blot at medbringe jeres tilmeldebevis, så pladsmanden kan se, at I kommer fra en tilmeldt institution.\nDer er også mulighed for at bestille en gratis rundvisning for både skolens elever og for teknisk servicepersonale.


Barbering af ben og hårfjerning\nHer på siden finder du alt du skal bruge, for at få helt perfekte, glatte ben - Skraber og Engangsskraber, Billige Barberblade, Barberskum og Aftershave.\nFælles for alle skraberne er, at de er et rigtig godt alternativ til din nuværende Gillette skraber. Der er virkelig mange penge at spare, uanset om du vælger en skraber til DE-blade eller en skraber med flerklingeblad. Selvom priserne er lave, garanterer vi dig, at produkterne ikke går på kompromis med kvaliteten eller effekten.\nPåfør en god barberskum på benene inden du begynder barberingen. En barberskum lægger en beskyttende hinde på huden, og sørger for at din skraber kan køre glidningsfrit. En barberskum tilfører derudover fugt og næring, så huden ikke efterlades tør og ru. Det er en god idé at påføre en lille smule aftershave, hvis du har tendens til irritationer og røde knopper. En Aftershave beroliger huden og plejer optimalt, så dine ben kommer til at stråle af velpleje.\nLeder du efter produkter til intimbarbering?\nHusk at se Proshaves guide til glatte og silkebløde ben.\nProshave Sæt til barbering af ben\nProdukter og grej til barbering af ben. Sikrer dig lækre, silkebløde ben.


Egernets Kvarter 20, Ejby, 4623 Lille Skensved\nI stille og roligt kvarter, på lille lukket vej - hvor der er grønne området og gode stisystemer - byder vi her på de bedste rammer for dit næste hjem. Det nydelige rækkehus byder på alt hvad du har behov for, uden at der samtidig er for meget at holde...\nFin lille flisebelagt forhave byder velkommen til boligen. I forhaven findes ligeledes et godt, delvist isoleret udhus/værksted.\nSmutter du til hverdag ind af bryggersdøren, er der fint med plads til både gummistøvler og flyverdragter, mens rummet naturligvis også klarer plads til både vaskemaskine, tørretumbler og naturgasfyr.\nStår der lidt vasketøj i vejen i bryggerset ;-) benytter du bare entréen, hvor der er mulighed for let møblering under trappen til førstesal. Fra entréen er der adgang til boligen lyse badeværelse, hvor der er vask/skabs-arrangent, gulvvarme og en dejlig stor bruseniche.\nPænt, mindre køkken - hvor der dog er fint plads til de fleste gastronomiske udfoldelser. Fra køkkenet er der også adgang til opholdsstuen, der fremstår rummelig og med udgang til den flisebelagte terrasse og den lille have, som ligger perfekt i forhold til solens bane "rundt på himlen"... Der er pæne parketgulve i både køkken, stue og entré.\nPå førstesalen er der en lille repos, hvorfra der er adgang til anvendeligt loftrum. To gode værelser med faste tæpper - samt dejligt stort soveværelse med parketgulv og indbyggede skabe.\nEjby er en dejlig by, med trygge rammer for både børn og voksne. Her kan alle hverdagens behov nemt blive opfyldt. Der er blandet andet to gode daginstitutioner, en stor skole, 2 supermarkeder samt en masse fritidsaktiviteter, lige "rundt om hjørnet". Mange kender Ejby på den dejlige natur, som omkrænser byen, med stor skov - men også med en "skovsti", som bedre er kendt som Køge å stien. Her kan I gå langs åen hele vejen til Køge. Er du mere til almindelige cykelstier, er der mulighed for at cykle hele vejen til Køge - som ligger blot 5-7 min. i bil. til-/og afkørsel til Køge Bugt ligger ligeledes "rundt om hjørnet", hvorfor du hurtigt kan komme afsted på farten.\nEr Egernerts Kvarter 20 lige netop et hjem til dig så kontakt Hjem til dig, på tlf. 5940 0000, for aftale om en fremvisning.


SUF DNA - Læs Den Sociale Udviklingsfonds DNA-bog her\nVærdier og fortællinger fra Den Sociale Udviklingsfond\nNår en virksomhed eller organisation lægger sin strategi, sker det som oftest ved, at der tages afsæt i et her og nu-billede og et fast blik rettet mod fremtiden.\nSpørgsmålet er dog, om det er fyldestgørende.\nHvad blev der af den historie, som har formet organisationens identitet? Dens dna? Uanset hvordan man end vender og drejer det, så er alle virksomheder og organisationer i tidernes morgen blevet født ud af nogle tanker og ideer. En ambition om at løse et problem. Dække et behov. Det gælder også Den Sociale Udviklingsfond (SUF), der blev skabt af en flok progressive ildsjæle i 1991.\nDenne bog, som bærer titlen SUF DNA, og som sendes på gaden i anledning af at SUF i 2016 fylder 25 år, har to formål: Dels at udfolde de tanker, den kultur og de værdier, der ligger til grund for den socialpædagogiske praksis i Den Sociale Udviklingsfond. Dels at præsentere en række nedslag på vores arbejde ude i de enkelte afdelinger. Det sker gennem interviews med personer, der alle har det til fælles, at de på grund af forskellige komplekse problemstillinger har været i et forløb i Den Sociale Udviklingsfond. Foruden disse personer, der modigt har indvilliget i at dele ud af deres historier, medvirker også de socialkonsulenter, pårørende og professionelle samarbejdspartnere, som har været tæt på de mennesker, der her deler deres historier.\nDet er ikke nødvendigt at læse bogen fra ende til anden. Du kan også vælge at læse enkelte kapitler. Af hensyn til de medvirkende optræder flere af dem under et andet navn.\nDet er vores håb, at SUF DNA vil give dig indblik i en organisation, der sætter en ære i at skabe de bedst mulige socialpædagogiske løsninger ved at være tro mod sig selv, sit særpræg og sin historie. En organisation, der ikke arbejder fra sag til sag, men fra menneske til menneske. Sådan har det været siden begyndelsen i 1991 – og sådan vil det også være i fremtiden.\nFå bogen tilsendt - send dine oplysninger til suf@suf.dk herefter sender vi bogen afsted til dig.\nDirektør, Den Sociale Udviklingsfond


Udviklingsprojekt, Ældreområdet, Rudersdal kommune - BST Nord\n2010 - Udvikling skaber attraktive arbejdspladse\nÆldreområdet i Rudersdal Kommune gennemfører med BST NORDs hjælp et stort udviklingsprojekt, som omfatter ca. 900 medarbejdere og ledere. Formålet med projektet er at forebygge fysisk og psykisk nedslidning og fastholde og rekruttere medarbejdere til området.\nFor 2½ år siden iværksatte Rudersdal Kommunes ældreområde med tilskud fra Forebyggelsesfonden projekt ”Den attraktive arbejdsplads”. Målet med projektet er, at gøre Ældreområdet til en attraktiv arbejdsplads, som vægter medarbejdernes sundhed, trivsel, personlige og faglige udvikling med henblik på at fastholde og rekruttere kvalificerede medarbejdere.\nÆldreområdet har i projektet samarbejdet med BST NORD samt andre leverandører, hvor BST NORD har været med allerede fra ansøgningsfasen til at designe og planlægge projektet i samarbejde med ældreområdets ledelse.\nProjektet har fokus på både fysisk og psykisk nedslidning og sundhed. I relation til den fysiske sundhed har alle medarbejdere og ledere fået tilbudt en sundhedssamtale af en af BST NORDs arbejdsmiljøkonsulenter med tilhørende konditest. Udover at få målt værdier for sundhed i form af blodtryk, BMI mv. har der også været mulighed for at drøfte egen sundhed og arbejdsmiljø samt opstille individuelle mål for sundheden.\nMedarbejderne har efterfølgende fået tilbudt en opfølgende sundhedssamtale. Andre tiltag for at forbedre den fysiske sundhed har været: foredrag om motion, sund kost og vægttab. Efterfølgende har der for interesserede medarbejdere være mulighed for at deltage på et diætisthold. Endelig har en stor del af medarbejderne taget i mod et tilbud om et skræddersyet 12 ugers løbeprogram.\nPsykisk sundhed - Anerkendende kommunikation\nForuden de sundhedsorienterede tilbud har alle medarbejdere i ældreområdet deltaget i aktiviteter som har haft til formål at udvikle de sociale kompetencer i forhold til borgere, pårørende, kollegaer og ledelse. Her har udviklingen i anerkendende kommunikation været i fokus.\nAlle medarbejdere har deltaget i et to dags kursus i anerkendende kommunikation. Efterfølgende er der blevet iværksat læringsgrupper lokalt på arbejdspladserne for at sikre at denne kommunikationsform fortsat er en integreret del af kulturen på arbejdspladserne både i relation til borgere og pårørende samt det kollegiale samarbejde.\nDerudover er 50 personer i projektet udpeget som nøglepersoner til at sikre det fortsatte arbejde med den anerkendende kommunikation på arbejdspladserne i relation til borger- og pårørendeproblematikker, som opstår i dagligdagen.\nUndervisningen af kommunikationsvejlederne blev gennemført af to erhvervspsykologer med afsæt i den løsningsfokuserede tilgang og BST NORD har i samarbejde med Ældreområdet tilrettelagt og gennemført et godt og udbytterigt forløb, som deltagerne, ifølge Mette Pontoppidan, udviklingskonsulent i Rudersdal kommune, har været meget begejstrede for.\nTina Juul, Birgitte Munch-Petersen og Hanne Melbye var blandt de 50 kommunikationsvejledere, der blev uddannet indenfor den anerkendende kommunikation. De oplever alle, at uddannelsen har været meget udviklende og lærerig, både fagligt og personligt. Det som de især har bidt mærke i og taget med sig videre fra uddannelsen, er en ny måde at stille spørgsmål på, hvor man fokuserer på løsninger og muligheder i stedet for problemer, hvilket giver mulighed for at dreje sagen i en konstruktiv retning.\n”På den måde drejer man problemet samtidig med, at man har fokus på, at det er den anden, der selv skal komme med løsningerne.” Fortæller Tina Juul, social- og sundhedshjælper, Skovbrynet plejeboliger.\nDertil kommer, at de oplever, at det er nemmere at snakke om problemerne og vejlede, når der er fokus på løsninger, fordi det tager brodden af problemet og fordi det er med til at tage problemerne i opløbet inden, de når at udvikle sig.\n”Man er meget opmærksom på kommunikationen og man er blevet meget hurtigere til at bemærke, når der er noget, der ikke lige fungerer.” Siger Birgitte Munch-Petersen, sygepl. gruppekoordinator, Krogholmgaard. På den måde er der også færre uafklarede ting, der får lov at fylde og tages med hjem, når arbejdsdagen er forbi.\nFremadrettet deltager kommunikationsvejlederne bl.a. i husmøder og personalemøder for at gøre deres rolle mere synlig og udbrede kendskabet til, hvad de kan bidrage med. Udfordringen fremover bliver nemlig at få udbredt kendskabet til kommunikationsvejledernes rolle, så det bliver synligt, hvad de kan bidrage med.\n”Jeg har valgt at tage det op på personalemøder for at gøre det mere synligt. F.eks. kan man holde et oplæg generelt om anerkendende kommunikation eller man kan snakke om en konkret sag, hvordan man kan bruge de anerkendende og løsningsfokuserede metoder. Derudover er jeg altid til rådighed overfor mine kollegaer, hvis de har brug for lidt sparring på en borger eller en pårørende.” Tina Juul.\nUdover uddannelsen af kommunikationsvejlederne opleves også læringsgrupperne som meget anvendelige i forhold til i praksis at kunne bruge den anerkendende kommunikation. I læringsgrupperne deltog alle medarbejdere, hvilket har været med til at skabe et fælles referencepunkt og et fælles sprog, hvor man i personalegrupperne arbejder med og øver sig på en anerkendende og løsningsfokuseret måde at kommunikere på. Det bevirker også, at denne måde at tale på langsomt bliver en integreret del af kulturen.\nFor at kommunikationsvejlederne kan blive integreret på arbejdspladsen opleves det endvidere som vigtigt, at ledelsen og organisationen bakker op omkring kommunikationsvejledernes funktion og er med til at legalisere, at der bruges tid på at vejlede.\nDet positive fokus smitter og det bevirker, at arbejdsmiljøet af de tre kommunikationsejledere opleves som forbedret, for det er rart at komme på arbejde og at være på arbejde, når der en god omgangstone. De ser derfor også gerne, at projektet fortsætter og at kommuniktionsvejlederne bliver en integreret del af hverdagen på samme måde som forflytningsvejlederne.\nÆldreområdet har haft et tæt samarbejde med BST NORD’ s projektkoordinator og kontaktperson til Rudersdal kommune, der, ifølge Mette Pontoppidan, har gjort et stort arbejde for at skræddersy indsatsen, så den har matchet Ældreområdets konkrete behov og ønsker.\n"BST NORD har tilrettelagt opgaverne med fokus på læringsmetoder, som er involverende og anerkendende og som i videst muligt omfang foregår som en del af den daglige praksis". Mette Pontoppidan.\nRudersdal kommunes projekt afrundes i 2010 med en opfølgende spørgeskemaundersøgelse og en endelig evalueringsrapport


Michael Kvium på Trapholt. – Guldsøstre\nTrapholt er mit kunstmuseum i baghaven. Der er få kilometer dertil, der er altid, uden undtagelse, spændende udstillinger, der er fantastiske gåture i omegnen og sidst, men absolut ikke mindst, så spiser man forrygende godt og billigt, hvis man prøver den overdådige frokostbuffet, som serveres hver dag. Ovenikøbet med en forrygende udsigt ned over Kolding Fjord. Stik lige den, Louisiana!\nFor tiden er museets slagudstilling 24 værker af kunstneren Kvium under navnet Think Bigger. Signaturmodellen er en bagudvokset, sællignende hjerne, og de 24 værker kredser da også om mennesket, dets (døds)synder og alle dets facetter. Kvium er næppe kendt for sin forskønnende æstetik, så alle figurer på billederne er forvoksede, forvredne og fordrejede som en fin illustration af deres forkvaklede, forvanskede forståelse af tilværelsen. Der er masser af symboler her–fra djævletegn, over tvekønnethed til fortolkende skygger–men de fleste af billederne er umiddelbart forståelige i deres symbolik. Her er pelsdamen på museum, der ikke kommer for at se, men blive set, millionæren i det alt for store tøj, spekulanten der ikke har andet end sin lasede bowler tilbage, den katolske præst med de lange arme omkring den lille drengs krop, munken med de alt for lange arme, den prostituerede, hvis skygge illustrerer, at “den” nok ikke lige præcis er, hvad “den” udgav sig for–og alle de andre. Alle de andre, vi kender. Fra andre mennesker, men allermest fra os selv.\nFor mig er Kvium både skræmmende og dybt fascinerende. Det er som om, han gennem sin kunst gennemskuer mig og minder mig om alle de ting, jeg allerhelst fortrænger. Hans billeder er også fulde af vanitas (forfængeligheds) symboler–eller, sagt på en anden måde, har klare referencer tilbage til perioden Barokken lige præcis ved at VÆRE barokke–altså hvis ordet forstås, som vi gør det i dag.\nJeg kan klart anbefale udstillingen. Gerne omkring frokosttid, så man også får maden og udsigten med. Og har man ikke tidligere været på dette Reserve-Louisiana, så er der masser af andre spændende ting at kigge på blandt de mere permanente udstillinger. Min klare favorit er de danske møbelklassikere, som har stået nede i kælderen, for enden af Guggenheim-look-alike-trappen, lige fra museet blev åbnet. Pt. har de faktisk også en spændende udstilling om plagiater af samme møbelklassikere.\nOg husk at vejen derud er flottest, hvis den lægges gennem Strandhuse. Dette millionærkvarter langs fjorden, som på ret mange måder ligner den “rigtige” Strandvej. Akkurat som når man kører til Humlebæk.


Power Black - 1.599,00 krCool Blue - 1.599,00 kr\nFor første gang nogensinde bruger POCO MediaTeks Dimensity-processorer. MediaTek Dimensity 700 med sin førende 7 nm-proces tilbyder en flagskibsoplevelse, der er værdig til navnet med forbedret ydeevne og hastighed. Octa-core CPU'en har en ydelse på op til 2,2 GHz, og hurtig UFS 2.2-lagring understøtter høj ydeevne, når du streamer videoer, spiller spil og tager billeder. POCO M3 Pro 5G muliggør alt dette med sit kraftfulde 5000 mAh batteri, der kan vare i mere end to dage. Telefonen understøtter også 18 W hurtig opladning og leveres med en 22,5 W in-box oplader. POCO M3 Pro 5G er også udstyret med Dual 5G SIM\nMed en 90Hz 6,5-tommer FHD + DotDisplay-skærm tilbyder POCO M3 Pro 5G hurtigere billeder og en jævnere brugeroplevelse. Med DynamicSwitch kan skærmen automatisk skifte mellem 90Hz, 60Hz, 50Hz og 30 Hz, så skærmopdateringshastigheden justeres kontinuerligt til indholdet. POCO M3 Pro 5G's læsningstilstand 3.0 med papirstrukturtilstand reducerer belastningen af øjnene, mens dobbelte lyssensorer på både for- og bagside muliggør justering af naturligt lys med 360 ° lysregistrering.\nOpdateret POCO-design med 3D-buet ryg\nDet unikke 3D-buede design og den blanke overflade giver POCO M3 Pro 5G et racing-hurtigt look, og med en skærm, der dækker 91% af fronten, tilbyder POCO M3 Pro 5G en fordybende oplevelse overalt. Som et supplement til POCO's dristige designsprog kommer telefonen i tre fantastiske farver: POCO Yellow, Power Black og Cool Blue